KRIZA EVROPSKE UNIJE – Dokle će izdržati eksperiment zvani EU i ima li kraja ekonomskom posrtanju?\nKRIZA EVROPSKE UNIJE – Dokle će izdržati eksperiment zvani EU i ima li kraja ekonomskom posrtanju?\nVeć šestu godinu svet potresa finansijska i ekonomska kriza ali, sudeći prema ekonomskim pokazateljima, Evropska unija ili preciznije evrozona je region sa najsporijim privrednim rastom u svetu, a poslednjih šest kvartala se nalazila u recesiji. Finansijska kriza samo je izoštrila i u prvi plan izbacila i druge nedostatke i krize u drugim oblastima života ove političke zajednice.\nOsim ekonomske i finansijske, postavlja se pitanje ustavne i institucionalne krize, negativnih demografskih kretanja, pa i same krize sistema vrednosti, moglo se čuti na naučnom skupu u Institutu za evropske studije “Kriza Evropske unije”.\nStari svet se srušio\nDa li će i dokle izdržati eksperiment zvani Evropska unija i da li ova kriza znači kraj ove zajednice ili će samo služiti da se vlast i odlučivanje centralizuje u Briselu, a uloga država smanji? Da li će EU kao mešavina planske i liberalne politike sa velikom birokratizacijom izaći iz recesije i kako? Koliko još može da se širi Evropska unija, budući da su mnoge političke zajednice propale, jer nisu mogle iz centra da upravljaju periferijom, zbog čega je dolazilo do protivrečnosti I, na kraju, raspada? Kako god bilo, činjenica je da se priroda Evropske unije tokom krize dosta promenila. Kako Bojan Kovačević sa Fakulteta političkih nauka primećuje, stari svet se srušio, a novi se još nije stvorio. Nacionalne demokratije su žrtvovane zarad opstanka evropskog projekta.\n“Promenila se ustavna priroda Evropske unije. To je bila zajednica koja je održavala balans između odluka na nivou Eu i autonomije članica. Tokom krize taj izvor legitimiteta je nestao, a opstanak EU sada zavisi od toga da li će centar zadovoljiti interese i centra i periferije. Nenameravana posledica strategije skrivenog federalizma je protoimperijalni poredak Evropske unije”, tvrdi Kovačević.\nSkriveni federalizam Kovačević definiše kao izgradnju složene političke zajednice u odsustvu političkog finaliteta ili prostije rečeno bez odgovora na pitanje: zašto smo zajedno? Postepeno su države predavale deo svog suvereniteta EU, a sva osetljiva pitanja su sklonjena u stranu, jer da je u startu održana osnivačka skupština gde bi se raspravila fundamentalna politička i društvena pitanja – EU ne bi daleko stigla, smatra Kovačević.\nImperijelne osobine EU\nIpak, na pitanje zašto su države pristajale odricanje dela suvereniteta, odgovor je – zato što im je to koristilo, kao što su od integracija svi imali koristi, od evropske komisije do evropskog suda pravde.\nKao dokaze da je Evropska unija preuzela protoimperijalni model Kovačević navodi neke od osnovnih karakteristika imperije koje ispunjava i današnja EU.\nNa primer, imperiju odlikuje neposredno mešanje u unutrašnje stvari članica, a dovoljno je setiti se kako su prošli grčki premijer Papandreu ili italijanski Berluskoni kada su pokušali da se suprotstave planovima EU, dok su se na primer u Portugalu pred izbore sve stranke morale obavezati na fiskalnu disciplinu, čime faktički EU diktira izdatke za zdravstvo, prosvetu, policiju.\nDruga odlika imperije je da se svi građani ne tretiraju na isti način. U Evropskoj uniji jasna je podela na građane centra i periferije.\nTakođe, granice država u EU više nisu jasne, a države postaju difuzne sa zahtevima regiona da se osamostale kada više država blagostanja ne može da ih štiti.\nIpak, Kovačević tvrdi da EU nije postala prava imperija, te da postoje izazovi sa kojima se mora suočiti. To su pre svega smirivanje nezadovoljstva građana i na periferiji, ali i u centru. Postoji opasnost, takođe, da nezadovoljni građani u centru na vlast dovedu desničare ili ono što je verovatnije, da na periferiji građani izaberu partiju koja će odbiti zahteve centra.\nIako je Evropska unija sa svim ekonomskim problemima sa 450 miliona stanovnika i dalje najbogatiji i najnapredniji region u svetu, Miša Đurković saradnik IES-a izbrojao je 10 kriza u kojima se EU nalazi.\nPre svega radi se o finansijskoj krizi u kojoj se desilo nešto do tada nezamislivo a to je da država nacionalizuje banke, dok su javne finansije u rasulu.\nIz finansijske krize ušlo se u duboku ekonomsku krizu, za šta je dokaz vest da je Francuska ušla u recesiju, dok se dug zemalja EU eksponencijalno povećava, a nezaposlenost raste.\nEvrozona se nalazi u monetarnoj krizi jer se ne pridržava osnovnih Mastrihtskih kriterijuma za ulazak u Evropsku monetarnu uniju.\nNo, ne radi se samo o ekonomskom krizama, već i o ustavnoj krizi, budući da se traži revizija Lisabonskog sporazuma, ali i institucionalnoj, jer nije do kraja jasno šta je uloga nekih EU institucija kao, na primer, predsednika EU.\nPad nataliteta i rast imigracije ukazuju na demografsku krizu, a ona je povezana sa krizom sistema vrednosti koja je uzrok odumiranja evropskih nacija.\nDalje, Đurković identifikuje i krizu identiteta, kao i krizu proširenja, jer sada je jasno da Turska nikada neće biti članica EU, a i poslednja proširenja iz 2007. godine sa Bugarskom i Rumunijom i ove godine sa Hrvatskom, pokazuju da je jedini kriterijum bio geopolitički.\nNa kraju, tu je i kriza liderstva, odnosno nesposobnost elite da se suoče i prevaziđu krizu.\nIdeje za izlazak iz krize su brojne – od raspada evrozone, o čemu su dosta govorili Amerikanci, do izbacivanja nekih zemalja iz evrozone, pre svega Grčke. Ipak, jasno je da je oživela ideja Evrope u više brzina.\nZa izlazak iz finansijske krize predlagano je izdavanje evropskih obveznica koje bi emitovala EU pošto članice same više ne mogu da se zadužuju, a često se čuje da je neophodna integracija poreskih i finansijskih sistema, odnosno da se budžeti država prave u Briselu.\nKao jedan od fundamentalnih uzroka krize u Evropskoj uniji Božo Stojanović, profesor na Ekonomskom fakultetu navodi nedostatak inovativnosti u Evropi. Prema njegovim istraživanjima, ekonomisti i istoričari su utvrdili da je, od Drugog svetskog rata do 1970-ih godina, Evropa imitirala tuđu tehnologiju a kada se dođe na tu tehnološku granicu onda se napred može samo inovacijama. Neki autori smatraju da samo Velika Britanija ima prednost u visokim tehnologijama, a da tu čak ne spada ni Nemačka.\nOvaj problem je prepoznat u EU pa je značajno ulaganje u istraživanje i razvoj ali i dalje izostaje komercijalizacija novih proizvoda i usluga – postavlja se pitanje zašto.\n“Evropa ima problem sa nedostatkom stvaralačkog razaranja, što u stvari znači da manje efikasni treba da ustupe mesto efikasnijima, a to se ne dešava. Uzroci za to su visok stepen regulacije tržišta, a regulacija stvara rentu. Gde god imamo rentu dolazi do preraspodele što onda stvara otpor da se to promeni. Takođe, sprečava se ulazak na tržište. Država subvencioniše starosedeoce, odnosno destimuliše tržišnu igru u kojoj bi efikasniji nadvladali. Kao nedostatak navode se i nedostaci antimonopolske politike, a sve to u zbiru znači da Evropska unija nema dovoljno konkurencije. Poznato je da ne možete imati permnentnu inovativnost bez permanentnog pritiska konkurencije. U ekonomiji, na dugi rok boduje se samo rast produktivnosti, a bez toga je sve šminka. Možete da uradite sve, ali ne možete da prevarite tržište”, smatra Stojanović.\nSeljenje industrije u Kinu\nEvrozona je najslabija karika u svetskoj ekonomiji sa procenama da će u ovoj godini ostati u recesiji, a da će u 2014. godini doći do minimalnog privrednog rasta, ukazuju prognoze međunarodnih finansijskih institucija. Tek u 2015. godini očekuje se da će evropska ekonomija dostići pretkrizni nivo, dok je danas njena industrija na nivou iz 2005. godine.\nGoran Nikolić, saradnik Instituta za evropske studije ističe da su glavni uzroci krize u Evropi seljenje industrije u Kinu i druge istočne zemlje. Industrija generiše izvoz, a suficite na Zapadu zamenili su deficiti. Takođe, do 2007-2008. godine nekontrolisano kreditiranje je podstaklo potrošnju koja je povukla uvoz do te mere da su platnobilansni deficiti postali neodrživi.\n“Produktivnost je usporila, a ostala je želja da se živi kao devedestih godina. Uz to, na svetskom tržištu rada pojavilo se milijardu ljudi iz Kine i donekle Indije. Sada se očekuje nova tehnološka revolucija”, smatra Nikolić.\nEU dodatno opterećuje što, za razliku od federacija kao što su SAD ili Rusija ili Brazil, ima male transfere unutar Unije, svega 1,1 odsto. Takođe, unutar EU ne postoji takva sloboda kretanja radne snage kao na preimer u Americi.\nKriza proizvedena u Americi\nNajveće upozorenje predstavlja procena da će ekonomija Evropske unije sa 33 odsto globalnog BDP-a pasti do 2017. godine na ispod 20 odsto, dok će najveći deo njenog učešća zauzeti Kina.\nSlobodan Zečević, profesor na Evropskom univerzitetu ocenio je da ova kriza nije nastala u EU, već je fabrikovana u SAD širenjem hartija od vrednosti koje nisu imale nikakvu vrednost.\n“Zemlje EU bile su prinuđene da spašavaju banke, privatna lica, da bi spasili štednju građana. I nije istina da EU nije reagovala. Jeste reagovala, jer da nije raspala bi se.”\nZečević je istakao da je potrebno više federalizacije u Evropskoj uniji, da je potreban evropski budžet i ekonomska vlada kako bi se skratilo vreme odlučivanja. On je ocenio i da su potrebni evropski izbori za evropski parlament kako bi građani shvatili šta su EU i njene institucije.\n(Miloš Obradović – BalkanMagazin.net)


Stanivuković ne prašta: Zbog loših radova, opomena za “Niskogradnju” pred raskid ugovora - Banjaluka Danas\nStanivuković ne prašta: Zbog loših radova, opomena za “Niskogradnju” pred raskid ugovora\nZbog loše izvedenih radova na sanaciji oštećenja na pješačkim površinama u ulicama Save Mrkalja i Milana Tepića, izvođaču preduzeću “Niskogradnja” Lakataši poslana je opomena i zatraženo je da ponovo izvede radove.\n-Nakon što je putem redovne kontrole i nadzora utvrđeno da su radovi izvršeni nekvalitetno i van pravila struke, izvođaču „Niskogradnja“ d.o.o. Laktaši dat je nalog da ponovo izvrši radove koji su nekvalitetno izrađeni, o svom trošku. Izvođaču je poslana opomena da će se u slučaju ponavljanja istog, pokrenuti proces raskida ugovora – naveli su iz Odjeljenja za saobaćaj i puteve.\nPodsjećamo, isti izvođač je novačno kažnjen proteklog mjeseca jer je izvodio radove na asfaltiranju puta u dijelu Ulice Koste Jarića bez dozvole Grada.\nUpravo, na poštovanju svih propisa, profesionalnom i odgovornom radu – aktuelna gradska administracija insistira od početka mandata, te su s tim u vezi najavljene i pojačane komunalno-inspekcijske kontrole.\nSvaka firma koja bude radila suprotno tome, moraće da se suoči sa posljedicama.\nDo sada je nekoliko firmi i kažnjeno zbog propusta odnosno probijanja rokova ili loše izvedenih radova.


Klinton i Sanders se sukobili oko oružja, ekomije, spoljne politike\nBeta 14. oktobra 2015. 09:15\nBivša prva dama i državna sekretarka SAD Hilari Klinton i njen glavni rival za predsedničkog kandidata Demokratske stranke senator Berni Sanders sukobili su se oko učešća u krizi na Bliskom Istoku, kontroli oružja u zemlji i ekonomskoj politici.\nU prvoj demokratskoj predsedničkoj debati koja je sinoć održana u Las Vegasu oni su izneli suprotstavljene vizije u Demokratskoj stranci koja će na sledećim predsedničkim izborima 2016. tražiti treći uzastopni mandat.\nSanders se posebno trudio da se razlikuje od Klinton u spojnoj politici, gde je ona često tvrđa nego druge demokrate. Bivša državna sekretarka ponovila je poziv za jaču američku akciju da se zaustavi sirijski građanski rat i branila je svoj stav u međunarodnim pitanjima iako je glasala za invaziju u Iraku 2003.\nSanders je nazvao irački rat najgorom greškom spoljne politike u istoriji zemlje i rekao da neće podržati slanje američlkih borbenih trupa na Bliski Istok da se bore protiv terorizma.\nKao jedina žena u debati Klinton je takođe više puta igrala na kartu da bi ona bila prva žena predsednik u SAD. Kada su je pitali kako bi se njena adminstracija razlikovala od administracije predsednika Baraka Obame ona je rekla „Biti prva žena predsednik bi bila dosta velika promena“.\n„Američkom narodu je dosta više slušanja o tvojim prokletim imejlovima“ rekao je Sanders što je publika u Las Vegasu pozdravila gromkim aplauzom. Nasmejana Klinton mu je pružila ruku i rekla „Hvala ti Berni“.\nMalo je verovatno da će ova debata prodrmati trku u kojoj je Klinton ispred Sandersa u dvocifrenim ciframa po anketama i veliki favorit da osvoji demokratsku nominaciju za predsedničkog kandidata zbog svojih finansijskih i organizacionih prednosti.\nIpak Sanders, senator iz Vermonta iznenađujuće se pokazao kao njen najveći rival, posebno u državama koje rano glasaju Ajovi i Nju Hempširu, gde počinju primarni izbori za određivanje kandidata partije.\nTokom većeg dela dvočasovne debate Klinton je imala ulogu agresora, što je neočekivan pomak za kandidata koji je jedva pominjao svoje demokratske rivale od kada je počela svoju kampanju pre šest meseci.\nSiguran nastup Hilari Klinton, kako navodi AP, smanjiće zabrinutost njenih pristalica. Ali još nije dat odgovor na pitanje kako će njen nastup uticati na odluku potpredsednika Džoa Bajdena da li da uđe u trku za demokratsku nominaciju. Bajden koji narednih dana treba da objavi svoju odluku gledao je debatu iz svoje rezidencije u Vašingtonu.\nPretendenti na nominaciju američke Demokratske partije za predsedničke izbore sinoć su se prvi put suočili u televizijskoj debati u kojoj je središnje mesto imala bivša prva dama i državna sekretarka koja od početka izborne sezone ima ubedljivu prednost kao najprepoznatljivije lice u trci za demokratsku nominaciju.\nZa razliku od republikanske trke u kojoj učestvuje više od 15 kandidata, za demokratsku nominaciju za izbore u novembru 2016. nadmeće se tek pet kandidata, mada se spekuliše i da bi potpredsednik SAD Džo Bajden mogao da se priključi trci.\nOni su takođe nastojali da prikažu republikance kao partiju koja je usmerena da unese razdor i omalovažava manjine i žene.\nUz Klinton i Sandersa na bini u Las Vegasu su bila još tri kandidata sa niskim rejtinzima prema anketama – bivši guverner Merilenda Martin O’Mali, Džim Veb senator iz Virdžinije i bivši senator i guverner Linkoln Čejfi, sa Roud Ajlenda.\nPrema podacima sajta Realclearpolitics, Hilari Klinton u anketama ima ubedljivu prednost s podrškom od oko 43 odsto. Za njom sledi Berni Sanders s oko 25 odsto, pa Bajden, koji se zvanično nije kandidovao, sa 17 odsto. Na začelju su Džim Veb, Martin O’Mali i Linkoln Čejfi s oko jedan odsto podrške.\nDemokratska trka za nominaciju u velikoj meri je zasenjena republikanskom u kojoj se više od 12 kandidata bori da pretekne milijardera Donalda Trampa. Tramp je tokom demokratske debate slao brojne ironične tviter poruke komentarišući „dosadan“ nastup demokrata.\n„Žao mi je, nema zvezde na bini večeras“, napisao je Tramp.


Telo Olivera Ivanovića prebačeno je u 18:30 po lokalnom vremenu iz bolnice u prostorije njegove stranke ispred kojih je jutros ubijen. Na tom mestu okupio se i veliki broj građana koji pale sveće i u redovima čekaju da izjave saučešće članovima njegove porodice. Telo Olivera Ivanovića će tokom noći biti u stranačkim prostorijama i u sredu u 11 sati će biti transportovano za Beograd gde će biti sahranjen u četvrtak.\nPrethodno je u bolnici obavljena obdukcija koja je trajala oko četiri sata i obdukcioni nalaz je pokazao da je Oliver Ivanović ubijen sa šest metaka iz pištolja "duga devetka".\nKako je novinarima kazao direktor Kliničkog centra u Kosovskoj Mitrovici Milan Ivanović postoji šest ulaznih rana i četiri izlazne, a dva metka su se zadržala u telu.\nVečeras je u Prištini zasedao i Savet za bezbednost Kosova koji je zakazao i kojim je predsedavao premijer Kosova Ramuš Haradinaj.\nHardinaj je posle tog sastanka kazao da ovaj zločin ne bi trebalo da se koristi u kako je rekao razne političke svrhe, niti da se zloupotrebljava od strane bilo koga. Haradinaj je rekao i da će, ukoliko bude potrebe, pozvati i američki Federalni istražni biro (FBI) da se uključi u istragu ovog ubistva.\nDirektor kosovske policije Špend Mađuni rekao je da policija ima informacije o poreklu vozila iz kojeg je pucano na Olivera Ivanovića. On nije saopštio više detalja, ali je kazao da su te te informacije dovoljne da se identifikuje vlasnik automobila.\nOsumnjičenih za ovo ubistvo još uvek nema, a glavni tužilac Osnovnog tužilaštva u Mitrovici, Šućri Sulja, rekao je kako prenose mediji da je ovo tužilaštvo pokrenulo istragu i da su za ovaj slučaj angažovan tim od dvojice tužilaca - jedan je Srbin, a drugi Albanac.\nKasno popodne oglasio se i EULEKS koji je osudio, kako se navodi u saopštenju, ovaj akt kriminalnog terora kojim je danas okončan život Olivera Ivanovića.\nŠefica EULEKS-a Aleksandra Papadopulu je navela da je ova Misija spremna da u skladu sa svojim mandatom pruži odgovarajuću pomoc nadležnim organima u pronalaženju ubice Ivanovića.\nPolicija Kosova poudila je i nagradu od 10.000 evra za informacije koje mogu doprineti rasvetljavanju ubistva Olivera Ivanovića.


Košarkaški savezi Srbije i RS potpisali sporazum o saradnji - Klix.ba\nKošarka Košarkaški savezi Srbije i RS potpisali sporazum o saradnji\nKošarkaški savezi Srbije i RS potpisali sporazum o saradnji\n28.11.2014. u 14:14\nKošarkaški savezi Srbije i Republike Srpske danas su u Beogradu potpisali sporazum o saradnji, koji će omogućiti razmjenu igrača i stručnjaka i saradnju kroz projekte.\nSporazum su na Sajmu sporta potpisali predsjednici Košarkaškog saveza Republike Srpske Boris Spasojević i Košarkaškog saveza Srbije Dragan Đilas na osnovu Sporazuma o saradnji u oblasti sporta između ministarstava sporta Srbije i Republike Srpske.\nPotpisivanju je prisustvovala i ministar porodice, omladine i sporta Republike Srpske Nada Tešanović koja je u ime Vlade RS čestitala predsjednicima dva košarkaška saveza, te napomenula da dva resorna ministarstva godinama imaju doboru saradnju na osnovu Sporazuma o specijalnim paralelnim vezama Republike Srpske i Srbije.\nTešanovićeva je najavila da će na Sajmu sporta danas biti potpisana još četiri sporazuma o saradnji između rukometnih, stonoteniskih, atletskih i kajakaških saveza Republike Srpske i Srbije.\nPredsjednik Košarkaškog saveza Republike Srpske Boris Spasojević nada se da će se sporazum raznim projektima provesti u djelo.\n"Nadam se da će Savez Republike Srpske dobiti pravog `starijeg brata`, jer tako i gledamo na instituciju Košarkaškog saveza Srbije, gdje ćemo sigurno kroz ovaj sporazum razmjenjivati mlade igrače, stručnjake i sarađivati na svim poljima", rekao je Spasojević.\nPredsjednik Košarkaškog saveza Srbije Dragan Đilas kaže da nema ništa logičnije od saradnje košarkaških saveza Srbije i Republike Srpske. On je najavio mogućnost da košarkaška reprezentacija Srbije pred odlazak na Evropsko prvenstvo u Francuskoj odigra jednu utakmicu u Banjoj Luci.\nprije 48m 30\nprije 1h 13m 15\nOstaje na Koševu 70\nprije 2h 22m 19


„Tramp dužan da pokaže jedinstvo sa saveznicima kako bi učvrstio svoj položaj na sastanku sa Putinom“\nPrema njenom mišljenju, šef Bele kuće dužan je da pokaže jedinstvo sa saveznicima kako bi učvrstio svoj položaj na sastanku s „šefom Kremlja“. U protivnom, Alijansa će biti razorena, a Putin će dobiti novu snagu, što će dovesti do slabljenja SAD i njihovih poraza u nadmetanju velikih država, smatra Nulandova.\nU zavisnosti od toga kako će američki predsednik otvoriti svoje karte, ovi susreti će ili obnoviti svetsko liderstvo SAD ili će ga zapečatiti, uverena je Viktorija Nuland.\nPrema njenim rečima, jedinstvo Severnoatlantske alijanse i „odlučujući pregovori“ s Putinom pokazaće težnju Vašingtona da stane na stranu saveznika i da „pruži otpor strateškim suparnicima“. U protivnom, Tramp bi mogao da protraći svu moć i uticaj Sjedinjenih Američkih Država, „vređajući i deleći“ partnere.\n„Sve zavisi od toga kako će predsednik Tramp nastupiti u Briselu i Helsinkiju: kao neko ko, prema rečima njegovog savetnika za nacionalnu bezbednost, teži tome da učvrsti NATO ili kao čovek koji redovno Alijansu naziva 'zastarelom'“, upozorava autorka teksta.\nOna smatra da će Tramp, ako iskoristi sastanak NATO-a, da Moskvi da usaglašeni signal, umnoži mogući efekat, jer će govoriti u ime „desetine slobodnih zemalja, a ne samo Amerike“.\nDolaskom Trampa na vlast, zajednički budžet Alijanse dostigao je 14,4 milijarde dolara. Svih 28 članica NATO-a, osim jedne, povećavaju troškove za odbranu, a 26 povećavaju udeo svog učešća u njegovim misijama, ukazuje autorka.\nDrugi uspeh NATO-a vredan slavlja jeste stvaranje dve nove vojne komande koje će povećati borbenu gotovost i brzinu razmeštanja vojnika Alijanse, napominje Nulandova.\nOvi koraci, čiji je cilj da onemoguće bilo kakve dalje „teritorijalne ambicije Moskve“, treba da učvrste Trampovu poziciju u Helsinkiju. Šef Bele kuće, međutim, rizikuje da izgubi taj adut ako ponovo bude dao na znanje da su saveznici beskorisni gotovani koji Americi nisu potrebni, upozorava Viktorija Nuland.\nOna dodaje da Putin želi da SAD izađu iz Sirije i da ruskoj vojsci omoguće da osvoje istočna naftna izvorišta kako bi mogao da pokrije troškove ratovanja.\n„Umesto da prepušta Krim, da oprašta Putinu mešanje u naše izbore i da nudi besplatno slabljenje sankcija, Tramp s NATO-om iza leđa može da vrati američkoj diplomatiji nekadašnju veličinu ukoliko pokaže Putinu da normalni odnosi s nama zahtevaju civilizovano ponašanje Rusije u svetu. Alternativa su razoreni NATO i Putin koji je prikupio novu snagu da oslabi Ameriku. Tramp će u tom slučaju izaći kao gubitnik iz takmičenja velikih država koje je sam objavio“, zaključuje Viktorija Nuland.\nIzvor: Vostok / RT RTD je posetio Republiku Srpsku, bosanski "entitet", da čuje pr\nJedinstvena velika humanitarna operacija odvijala se u Jugoslaviji odmah nakon početka NATO bombardovanja - ruski spasioci bili su prvi koji su pružili neophodnu pomoć civilnom stanovništvu, izjavio je za...\nNATO agresiju ne smemo da zaboravimo, o tome moramo da pričamo kako bi deca i buduća pokolenja znala kako da učine da se to više nikada ne ponovi ni...


Predsjedništvo BiH traži od Vijeća ministara informaciju o prilivu migranata – Fokus.ba\nPredsjedništvo BiH je prihvatilo poziv predsjednika Boruta Pahora za posjetu Republici Sloveniji 4. i 5. decembra 2019. godine\nPredsjedništvo BiH izražava nezadovoljstvo činjenicom da Vijeće ministara BiH, iako je traženo od njega, do danas nije dostavilo informaciju te traži da se to učini u roku od sedam dana. Predsjedništvo BiH će po dobijanju informacije o stanju u oblasti migracija u BiH u vezi s povećanim prilivom migranata u BiH zakazati vanrednu sjednicu Predsjedništva BiH.\nPredsjedništvo BiH je prihvatilo poziv za učešće na panelu na visokom nivou „Perspektiva mladi Predsjedništvo BiH traži od Vijeća ministara informaciju o prilivu migranatah u multilateralizmu“ u okviru Generalne konferencije UNESCO-a, koja će biti održana 12. novembra 2019. godine u Parizu. Bosnu i Hercegovinu će predstavljati ministar civilnih poslova BiH i predsjednik Državne komisije BiH za UNESCO Adil Osmanović.\nPredsjedništvo BiH je usvojilo Izvještaj o izvršenju budžeta institucija Bosne i Hercegovine i međunarodnih obaveza Bosne i Hercegovine za period I – VI 2019. godine.\n– Sporazuma između Vijeća ministara BiH i Vlade Republike Srbije o saradnji na realizaciji Projekta autocesta/brza cesta Sarajevo – Beograd – Sarajevo\n– Dodatnog protokola 6 o trgovini uslugama uz Sporazum o izmjeni i pristupanju Centralnoevropskom sporazumu o slobodnoj trgovini (CEFTA 2006)\n– Nota sporazuma između Vijeća ministara BiH i Vlade Savezne Republike Njemačke o finansijskoj saradnji za 2018. godinu\n– Ugovora o zajmu (GrCF2 W2 – Projekt javnog prijevoza Sarajevo) između Bosne i Hercegovine i Evropske banke za obnovu i razvoj\n– Sporazuma između Vijeća ministara BiH, koje predstavlja Ministarstvo finansija i trezora BiH, i Švicarske Konfederacije, koju predstavlja Državni sekretarijat za ekonomske poslove (SECO), u vezi s odobravanjem finansijskog doprinosa u obliku donacije za Projekt „Prikupljanje i prečišćavanje otpadnih voda u Gradišci“\n– Sporazuma između Vijeća ministara BiH i Vlade Ujedinjenog Kraljevstva Velike Britanije i Sjeverne Irske o međunarodnom cestovnom prijevozu\n– Sporazuma o međusobnoj naučnoj i tehničkoj saradnji u oblasti fizike visokih energija između Bosne i Hercegovine i Evropske organizacije za nuklearna istraživanja (CERN)\nPredsjedništvo BiH je odobrilo zaključivanje Memoranduma o saradnji između Centralne izborne komisije BiH i Državne izborne komisije Republike Slovenije o saradnji u oblasti izborne administracije, saopćeno je iz Službe za odnose s javnošću Predsjedništva BiH.


Besplatni kursevi HR, PR i engleskog na JobFair-u\nSlika u vlasništvu Link Group\nNa ovogodišnjem Sajmu poslova za studente i diplomce tehničko-tehnoloških fakulteta „JobFair 13 – Kreiraj svoju budućnost!”, edukativni partner Sajma, ITAcademy i Centar za razvoj karijere kompanije LINK group, pokloniće 75 kurseva: HR-a, PR-a i engleskog jezika.\nSvi zainteresovani posetioci Sajma koji se registruju u „JobFair CV browser” bazi stiču mogućnost da postanu jedan od dobitnika, a izvlačenje će biti obavljeno nakon završetka događaja.\nITacademy će na posebnom štandu JobFair-a predstaviti programe stručnog usavršavanja, gde će posetioci moći da dobiju više informacija i o besplatnim kursevima koji će biti dodeljivani u okviru nagradne igre.\n„JobFair 13 – Kreiraj svoju budućnost” se održava 4. i 5. novembra u zgradi tehničkih fakulteta u Beogradu, Bulevar kralja Aleksandra 73. Ulaz za sve posetioce je besplatan, a registracija u CV bazu je već otvorena na sajtu www.jobfair.rs.\nNa Sajmu će se predstaviti oko 40 kompanija koje uspešno posluju u našoj zemlji i zapošljavaju mlade inženjere. Prognozirano je da će Sajam posetiti oko 5.000 mladih ljudi, a značaj ovog projekta prepoznaju i podržavaju svi univerziteti u Srbiji, Kancelarija za mlade Gradske uprave Grada Beograda, Srpska asocijacija menadžera, Fondacija za obrazovanje NJ.K.V. Prestolonaslednika Aleksandra II Karađorđevića, Fondacija Ana i Vlade Divac, Nacionalna služba za zapošljavanje, Centar za razvoj karijere Univerziteta u Beogradu, i mnoge druge relevantne institucije.\nJobFair će predstaviti i bogat edukativni sadržaj u vidu treninga, predavanja, tribina i prezentacija, za koje se možete prijaviti i pogledati detaljan raspored na sajtu www.jobfair.rs.


Kosovski Albanci trebaju da dobiju svoju državu - Kozarac.ba\nList “Independent” piše danas da bi kosovski Albanci trebalo da dobiju državu koju žele i čije stvaranje Rusija ne može zauvijek da odlaže svojim vetom u Savjetu bezbjednosti UN. U redakcijskom komentaru list ocjenjuje da nova država u Evropi samo što nije rođena, ali da se to možda neće desiti ukoliko Rusija uloži veto na rezoluciju UN o statusu Kosova.\n“Indipendent” ocjenjuje da bi pitanje Kosova trebalo da se tiče, osim Srba i Albanaca, i Britanije, pošto je ona, kako se navodi, krenula u rat 1999. godine da bi spriječila Srbiju da sprovede etničko čišćenje većinskog albanskog stanovništva u pokrajini. Neobična zbrka koja se razvila na Kosovu od završetka rata i povlačenja srpskih snaga iz pokrajine potkrijepila je nade Srbima da jednog dana mogu da vrate Kosovo, što je, kako piše “Indipendent”, čista fantazija.\nList ocjenjuje da eventualno ulaganje veta na novu rezoluciju Savjeta bezbjednosti UN neće zaustaviti stvari koje su počele da se odvijaju 1999. godine, već će samo ukloniti element kontrole u toj oblasti.\nUmjesto da UN priznaju Kosovo i jakog nadzora koji bi trebalo da vrši EU, Kosovo će proglasiti nezavisnost koju će neke države priznati, a neke ne, navodi se u tekstu.\nList ocjenjuje da, u toj situaciji, kosovski Srbi neće biti zaštićeni, te da bi na sjeveru pokrajine mogli da izbiju sukobi.\nZato bi, piše “Indipendent” prijatelji Srba trebalo da ih pozovu da prihvate kako je Kosovo za njih izgubljeno i da se, umjesto na pitanje Kosova, skoncentrišu na evropsku budućnost.


Jeftini letovi iz Srbije za San Marino - Avionske karte Srbija San Marino - eSky.ba\nLetovi za San Marino\nLetovi iz Srbije za San Marino\nPretražite letove iz Srbije za San Marino\nProvjerite najbolje ponude letova iz Srbije za San Marino\n✔ Postoje li posebne ponude za letove iz Srbije za San Marino na eSky.ba?\n✔ Mogu li se pobrinuti za osiguranje prilikom rezervacije leta iz Srbije za San Marino?\n✔ Ako rezerviram let iz Srbije za San Marino, mogu li rezervirati ujedno i smještaj?\n✔ Koje avio-kompanije nude letove iz Srbije za San Marino?\nBudite sigurni, da na eSky.ba ponuda letova iz Srbije za San Marino uključuje ne samo niskotarifne avio-kompanije, već i one koje su specijalizirane za visoki standard.


Evropska unija je danas jasno stavila do znanja da Velika Britanija ne može da očekuje nulte carine i nulte kvote u trgovini sa evropskim blokom ukoliko London ne prihvati uslove koji će obezbediti fer konkurenost jedinstvenom evropskom tržištu, izveštava agencija Rojters.\nPregovarač EU za Bregzit Mišel Barnije, obrazlažući svoja ovlašćenja u pregovorima sa Britanijom nakon njenog izlaska iz bloka prošle nedelje, rekao je da bi trebalo da postoje dugoročno ravnopravni uslovi u pogledu socijalnih standarda, kao i standarda koji se odnose na državnu pomoć i zaštitu životne sredine.\nBarnije je na brifingu za novinare naveo da sve strane treba da se pripreme i za mogući najgori scenario - da ne bude trgovinskog sporazuma na kraju godine.\nEvropski pregovarač za Bregzit se obratio novinarima neposredno uoči najavljenog izlaganja britanskog premijera Borisa Džonson koji danas treba da iznese svoje pregovaračke uslove za dijalog sa EU. Očekuje se da će on reći kako će Britanija napredovati čak i ako ne uspe da postigne željeni trgovinski sporazum, dodaje Rojters.\nDve strane moraju da pokušaju da do kraja godine, kada ističe prelazni period, postignu sporazum o trgovini i budućim medjusobnim odnosima - što i London i Brisel tvrde da žele, ali postavljajući vrlo različite uslove.\nPregovori između Brisela i Londona o trgovini počeće u martu. Nakon kritikovanja pristupa svoje prethodnice Tereze Mej u pregovorima o razvodu Britanije od EU, Džonson je zauzeo mnogo tvrđi stav, poručujući da se Britanija neće povinovati pravilma i propisima evropskog bloka, dodaje britanska agencija.\nAustrija razmišlja o OTVARANJU GRANICA za TURISTE na leto\nAustrija bi na leto mogla da dozvoli turistima iz Nemačke i drugih zemalja, u kojima je virus korana pod kontrolom, da posete Austriju, rekla je u subotu ministarka turizma Elisabet Koestinger.\nHrvatica sa SAMO 27 GODINA u Forbsovih "Top 30"\nLana Zgombić (27) se za samo šest godina probila u industriji video igara na svetskom nivou kao vrhunska producentkinja. Živi i radi u Londonu, a pripreme za ovu karijeru započela je još u osnovnoj školi.


Privrednici i Sindikat: Višković uvijek spreman za zajedničko rješavanje problema\n10/09/2019 | 16:50 ⇒ 17:57 | Izvor: RTRS\nPovećanje konkurentnosti privrede, povećanje plata i penzija i stvaranje povoljnijeg ambijenta za život u Srpskoj, samo su neki od prioritetnih zadataka koji su se rješavali saradnjom aktuelnog saziva Vlade Republike Srpske, na čelu sa premijerom Radovanom Viškovićem.\nMišić, Višković i Škrebić (foto: banjaluka.net)\nUvođenje novih i izmjena postojećih zakonskih rješenja, kao i izrada nacrta koji bi doprinijeli stvaranju zakonske osnove za djelovanje u praksi, a koje bi za rezultat imalo povoljniji položaj radnika u društvu i stvaranje konkurentnije i produktivnije privrede, ne bi bilo moguće bez aktivne saradnje Vlade i premijera sa nadležnim organizacijama.\nDa premijer Višković itekako ima sluha za aktuelne probleme iz oblasti privrede i da je spreman na djelovanje u pravcu pronalaska njehovog efikasnog rješavanja kroz saradnju sa organizacijama, potvrđuje i Dragutin Škrebić iz Unije Udruženja poslodavaca Republike Srpske.\n- Što se tiče Unije udruženja poslodavaca, Sporazum koji smo potpisali sa prethodnom Vladom premijerke Cvijanović o ekonomskim reformama 2018-2021. godina, dolaskom novog premijera Viškovića na tom programu se nastavilo raditi i dalje i što se tiče saradnje u potpunosti smo zadovoljni. Sve eventualne probleme koje imamo, prijedloge koje imamo uvijek možemo doći na razgovore, iznijeti svoje mišljenje, prijedloge i ako imamo nekih novih zakonskih rješenja uvijek zajedno radimo i dogovaramo - ističe Škrebić.\nOn dodaje da vremenski period nije bio dovoljan da bi se moglo nešto ozbiljnije uraditi i da bilo kakve ocjene oko rada Vlade, prije isteka dvije godine teško da su moguće, ali da su u ovom udruženju poslodavaca osjetili volju da nešto zajednički urade, što je pohvalno.\n- Uvidjeli smo volju da zajedno rješavamo probleme, a što se tiče konkretnih stvari, prije svega bih želio da pohvalim novi Zakon o podsticajima za privrednike, da se onima koji povećavaju plate porezi, odnosno doprinosi koji su isplaćeni na povećanje plata vraćaju u iznosu od 70 odsto. To je nešto što je dobro, kroz taj program očekujemo da ćemo doći u situaciju da za godinu dana možemo razgovarati o smanjenju stope doprinosa. U narednom periodu kroz zajedničko djelovanje Unije i Vlade Republike Srpske potrebno je nastaviti ovim tempom i raditi na izmjenama određenih zakona. Prije svega, mislim da su Zakon o visokom obrazovanju, odnosno Zakon o srednjem obrazovanju i uvođenju dualnog obrazovanja, stvari koje treba dovesti do kraja. Mi smo Zakon usvojli, ali sada trebamo Ministarstvo prosvjete i mi, poslodavci Zakon sprovesti u djelo. Smatramo da obrazovanje treba mijenjati iz temelja, kao i finansijsku disciplinu. Ono što mi kao Unija posebno podržavamo kod premijera je uvođenje finansijske discipline, uvođenje Zakona o inspekcijama koji je u fazi izrade. Želimo da Zakon bude efikasan, jednak za sve i bitno smanji sivu ekonomiju, jer je potpuno nikada neće iskorijeniti - dodaje Škrebić.\nKABINET PREDSЈEDNIKA VLADE REPUBLIKE SRPSKE ISPUNjAVA OČEKIVANjA PRIVREDNE KOMORE\nDa je saradnja sa kabinetom predsjednika Vlade Srpske u dosadašnjem periodu bila na visokom nivou, obzirom na činjenicu da se premijer redovno odazivao i imao sastanke sa rukovodstvom i Upravnim odborom, ističu i u Privrednoj komori Republike Srpske.\nKao dokaz tome može poslužiti i činjenica da je krajem 2018. godine, kada je aktuelna Vlada i počela sa radom, Privredna komora Srpske dostavila prijedlog mjera koje su najvećim dijelom ugrađene u Program ekonomskih reformi za period 2019-2021. godine.\nNa koji način će se realizovati predviđene mjere razgovarano je na nekoliko sastanaka Privredne komore sa Predsjednikom Vlade Srpske, ali i posebno sa nekoliko resornih ministara kojima je predočeno viđenje realizacije predloženih mjera, koje imaju za cilj poboljšanje uslova poslovanja i privrednog razvoja Republike Srpske.\n- Od samog početka rada Vlade premijer Višković je isticao da će privreda biti jedan od prioriteta rada nove Vlade. Prepoznajemo da premijer Višković čini napore da predložene mjere realizuje kroz konkretne aktivnosti i rješenja. Očekujemo da će i brojna zakonska rješenja koja će biti razmatrana na narednoj sjednici NSRS, čiji je predlagač Vlada RS, odnosno resorna ministarstva, doprinijeti stvaranju uslova za pozitivnije pokazatelje u narednom periodu. Nažalost i pored svih napora u prethodnom periodu, rezultati privrede u prvoj polovini godine pokazuju negativne tendencije, na koje, između ostalog, utiču i neke nepredviđene okolnosti kao što su stagnacija privrednog rasta u EU kao najznačajnijem spoljnotrgovinskom partneru. Mišljenja smo da prirodni resursi kojima raspolaže Republika Srpska i uopšte odnos prema njima nisu u potpunosti stavljeni u funkciju razvoja privrede i društva u cjelini što u narednom kratkom periodu svakako treba učiniti. Nedostatak radne snage, veliki odliv stanovništva iz Srpske, reforma obrazovnog sistema, reforma zavoda za zapošljavanje, dalje rasterećenje privrede kroz smanjenja doprinosa i veći obuhvat uplatilaca samo su neka od bitnih pitanja kojima se Vlada mora na dosta energičniji i efikasniji način posvetiti u narednom periodu - rekao je Pero Ćorić, direktor Privredne komore.\nSARADNjOM SA PREMIЈEROM ZADOVOLjNI, PRIMЈEDBE UPUĆUЈU POЈEDINIM MINISTARSTVIMA\nDa se do sada nisu javljali neki značajniji problemi u komunikaciji i uspostavljanju saradnje na relaciji Savez Sindikata Republike Srpske i samog premijera Srpske potvrdila nam je i Ranka Mišić, koja ističe da je zadovoljna dosadašnjom ostvarenom saradnjom sa Viškovićem.\n- Kada govorimo o formalnoj saradnji sa premijerom Viškovićem moram reći da tu nema nikakvih problema i da je održano niz sastanaka. Što se tiče same komunikacije i razgovora o različitim problemima koji se uglavnom tiču određenih zakonskih rješenja i položaja radnika u Republici Srpskoj i povećanja najnižih plata što je u proceduri, nema problema. Ono što je naša zamjerka i što bismo željeli da bude drugačije je da svi ti razgovori doprinesu konkretnim rezultatima i boljim zakonskim rješenjima koja će omogućiti radnicima da jednostavnije ostvaruju prava koja proizilaze iz njihovog rada te da se rezultati tih razgovara ogledaju u većim platama. Ne možemo reći da nije bilo rasta plata, ali je to bilo simbolično i nedovoljno i zato sada vršimo pritisak da plate rastu brže i više, jer povećanje prosječne plate ne znači nužno da su one najniže plate povećane - ističe Ranka Mišić, predsjednik Saveza sindikata.\nOna dodaje da je zadovoljna komunikacijom koja postoji i da je posebno pohvalno što im je premijer uvijek na raspolaganju za nove prijedloge i ideje, ali da i pored odlične ocjene komunikacije, javlja se problem u dinamici uvođenja izmjena i da se se tu trenutno stanje mora mijenjati.\nTo nije jedina zamjerka koju je Mišićeva uputila Vladi Republike Srpske. Ona naglašava da poblemi postoje i u ostvarivanju komunikacije sa pojedinim Ministarstvima, koja i pored pritužbi ostaju zatvorena za saradnju.\n- Što se tiče Ministarstava u Vladi Srpske, postoje Ministarstva sa kojima tradicionalno postoji dobra saradnja, razmjena mišljenja i uticaji oko donošenja zakona, ali ima i Ministarstava koja su potpuno zatvorena kao što je Ministarstvo lokalne uprave, koje je nakon usvajanja nacrta od strane Vlade, Zakon o inspekcijama, izbjeglo da formira radne grupe koju čine predstavnici socijalnih partnera i sindikata i poslodavaca. Nisu dozvoli da se radi na uobičajen način, da socijalni partneri budu uključeni u izradu zakonskog rješenja koje se tiče i jednih i drugih. Takođe, prilično je zatvoreno i Ministarstvo privrede. Imali smo jedan sastanak na samom početku gdje smo pokušali da uredimo međusobne odnose, ali u tome nismo uspjeli. Ministar je prilično zatvoren, odnosno komunikacija sa tim Ministarstvom je na stand by. Promjene se odvijaju sporo kada je u pitanju i Minstarstvo zdravlja, gdje smo dva mjeseca čekali na pokušaj da se riješi jedan problem, da li to Ministarstvo ima previše obaveza ili je nešto drugo u pitanju ne znamo, ali iskustvo koje nije za pohvalu - dodaje ona.\nOdređeni pomaci u pozitivnom smjeru, kada je u pitanju saradnja Saveza sindikata sa Ministarstvima u Vladi Srpske ipak ima. Dok je saradnja u prošlom mandatu bila na nezadovoljavajućem nivou, dolaskom novog ministra u Ministarstvo rada, kroz zajednički rad i uključenost predstavnika sindikata na izradi zakonskih rješenja saradnja se poboljšala.


Udvostručene švajcarske investicije u Srbiji - Serbinfo.ch\nHome Ekonomija Udvostručene švajcarske investicije u Srbiji\nUdvostručene švajcarske investicije u Srbiji\nPredsednik Vlade Republike Srbije Aleksandar Vučić boravio je u jednodnevnoj poseti Švajcarskoj, gde je sa predsedavajućim Saveta ministara Šnajderom Amanom otvorio simpozijum „World minds“, zajednicu lidera u nauci, umetnosti i ekonomiji.\n10. decembra 2016. Modified date: 10. decembra 2016.\nOni su na ovom skupu razmenili ideje i mišljenja u oblasti nauke, tehnologije, društva i kulture, kako bi unapredili svoja znanja i primenili novostečena iskustva.\nU odvojenom susretu, kojem je prisustvovala i ministar državne uprave i lokalne samouprave Ana Brnabić, premijer Vučić i predsednik Šnajder Aman razgovarali su o saradnji dveju zemalja, naročito u oblasti reforme školstva i uvođenja dualnog sistema obrazovanja.\nVučić je obavestio švajcarskog predsednika o ekonomskim reformama u Srbiji i napretku Srbije na svetskoj “Duing biznis listi”, ali i o planovima za uvođenje sistema dualnog obrazovanja u srpsko školstvo.\nDanašnje društvo se razvija u pravcu akademskog obrazovanja, što vodi većoj nezaposlenosti i zato je važno uvođenje sistema dualnog obrazovanja, istakao je Šnajder Aman.\nTema razgovora bila je i ekonomska saradnja dveju zemalja. Premijer Vučić je naglasio da su u poslednje dve godine švajcarske investicije gotovo udvostručene i da iznose približno milijardu evra.\nU Srbiji posluje 200 švajcarskih kompanija, koje zapošljavaju 9.000 ljudi, a naša zemlja čini sve kako bi poboljšala poslovnu klimu i privukla još više stranih investicija, istakao je on.\nPrevious articleDoris Leuthard izabrana za predsednika Švajcarske konfederacije\nNext article“SRBIJA U EU PRE 2025”. Premijer Vučić u intervjuu švajcarskom “Bliku”


Objavljeno četvrtak, 08 novembar 2018 07:36\nPovodom organizovane akcije uređenja tri gradske lokacije saopštenjem za javnost se oglasila NVO „Sjeverna zemlja“. Dostavljeno saopštenje Espona integralno prenosi.\nNVO „Sjeverna zemlja“ je u partnerstvu sa komunalnim preduzećem u Beranama radila na uređenju tri lokacije u gradu.\nSadnicama tuje su uljepšani Park pored banke, zeleno ostrvo ispred Osnovnog suda i igralište u užem centru grada. Do ideje za uređenje baš tih lokacija se došlo za vrijeme održavanja Male škole ekoliderstva, koja se prije nekoliko mjeseci održala u Beranama. Polaznici Škole su tokom predavanja diskutovali i o stanju u našem gradu i zajednički konstatovali da je upravo ozelenjavanje ovih lokacija važno za stvaranje ljepšeg ambijenta za naše sugrađane.\nDirektor organizacije, Marinko Barjaktarović, se nakon ove akcije sadnje posebno zahvalio komunalnom preduzeću i njegovom direktoru Savu Vučetiću, te njegovim saradnicima i radnicima Zelenila, na podršci kako ovom projektu, tako i na saradnji na svim prethodnim projektima, koje je Sjeverna zemlja realizovala u Beranama.\nAkcija uređenja pomenutih lokacija se realizovala kroz projekat „Mala škola eko liderstva“ koji je podržan od strane Ministarstva sporta sredstvima za 2018. godinu, zaključuje se u saopštenju NVO „Sjeverna zemlja“.


Potpisani ugovori sa medijskim kućama – LocalPress\nNUNS, Lokal pres i Toplički centar potpisali su u petak, 1. jula, u Kragujevcu ugovore sa 10 lokalnih štampanih i onlajn medija čiji će projekti, odabrani na konkursu „U vašem fokusu“, biti finasirani narednih šest meseci.\nNakon svečanog potpisivanja ugovora, za predstavnike odabranih medijskih kuća održana je dvosatna radionica na kojoj su mogli da dobiju detaljnije informacije o procesu sprovođenja projekta i izveštavanju o realizovanim aktivnostima.\nNa konkurs koji je trajao od 06. maja do 1. juna 2016. prijavljeno je 45 projekata medija iz raznih krajeva Srbije, a vrednost ukupno traženih sredstava je 195.349.7 evra. Strućna komisija odabrala je 10 najboljih čije će aktivnosto biti podržane sa ukupno 40.000 evra.\nMeđu dobitnicima su četiri štampana medija – Gazda iz Kragujevca, Karagujevačke nedeljne novine, Grad iz Kruševca i Nova naša reč iz Leskovca, kao u šest onlajn medija – Forum info iz Prijepolja, Medijski istraživački centar iz Niša, RTV VK iz Kikinde,Eko list iz Bačkog Petrovca, Za media iz Zaječara i Radio San iz Užica.\nOdabrani mediji će, pored stručne podrške koja će biti obezbeđena za proizvodnju kvalitetnih novinarskih priloga, imati priliku da ojača i svoje kapacitete kada je u pitanju upravljanje projektnim ciklusom u cilju buduće održivosti medija.\nSve ovo dugoročno će dodatno ojačati kapacitete medija za proizvodnju istraživačkih priča i olakšati umrežavanje sa stručnim organizacijama civilnog društva.\nPored promocije proizvedenih medijskih sadržaja koje će sprovesti mediji – učesnici konkursa, svi prilozi proizvedeni u okviru projekta biće promovisani onlajn, a šest najboljih priloga biće objavljeni u nacionalnim medijima.\nNajbolji tekstovi biće preneti i u NUNS – ovoj publikaciji Specijalizovani Dosije koji tradicionalno izlazi u okviru dnevnog lista Danas.\nProjekat U fokusu (In Focus) finansira Evropska unija u okviru Medijskog programa 2014. Sadržaj ovog teksta i stavovi izneti u njemu su isključiva odgovornost NUNS – a, TC i LP i ne odražava mišljenja i stavove Evropske unije.


Protagonisti današnje akcije, Trg Svetog Đorđa, centar Sombora Foto: Siniša Stričević\n* Crveni krst Sombor u saradnji sa Lokalnim koordinacionim timom za suzbijanje trgovine ljudima Grada Sombora, danas - ponedeljak, 18. oktobra, obeležava Evropski dan borbe protiv trgovine ljudima. Veoma korisno javno obeležavanje centralnom manifestacijom u susretu sa građanima kao i đacima osnovnih i srednjih škola sa podrčja Grada Sombora održano je tokom prepodnevnih satu na Trgu Svetog Đorđa\nMedijima se najpre obratila gradska većnica za omladinu, decu, sport i zdravstvo Antonija Nađ Kosanović koja je najpre podsetila da je Evropska Komisija 2007. godine proglasila 18. oktobar za Evropski dan borbe protiv trgovine ljudima. - Od tada se širom Evrope organizuju aktivnosti koje imaju za cilj podizanje svesti javnosti o problemu i posledicama trgovine ljudima. Razmere problema trgovine ljudima i uticaj ovog problema na život i zdravlje ljudi dovele su do aktivnog uključivanja Lokalnog koordinacionog tima i Crvenog krsta Sombor za suzbijanje trgovine ljudima Grada Sombora, u nastojanje da se spreči i olakša ljudska patnja - naglasila je gradska većnica Antonija Nađ Kosanović i dopunila: - Samo zajedničkom i sveobuhvatnom, kontinuiniranom aktivnošću svih institucija i društveno odgovornih organizacija može da se stane na put ovom ozbiljnom problemu, odnosno suzbijanju negativnih efekata u našem društvu.\nPotom se javnosti obratila Biljana Klipa, sekretarka Gradske organizacije Crvenog krsta u Somboru, podvukavši: - Još od 1997. godine u saradnji sa Crvenim krstom Srbije kontinuirano radimo na edukaciji stanovništva iz oblasti prevencije trgovine ljudima. Naši edukovani mladi volonteri edukaciju realizuju i u osnovnim i u srednjim školama kao i u mjesnim zajednicama, po pozivu ili od strane sekretara naših mjesnih zajednica ili osnovnih i srednjih škola. Današnju manifestaciju kao što vidite, imaju priliku da posjete učenici osnovnih i srednjih škola koji su pozvani na današnju manifestaciju, da se upoznaju sa načinom prevencije, sa načinom vrbovanja, odnosno cjelog lanca u trgovini ljudima i na koji način da se zaštite i da ne dovedu sebe u situaciju da postanu žrtve trgovine ljudima.\nAkciji su bile prisutni i Nevena Rosić, načelnica Gradske uprave, Marija Jerković, gradska savetnica prava pacijenata, Endi Vaš, stručni saradnik u somborskom Crvenom krstu.\nČitavim Trgom Svetog Đorđa, u srcu Sombora, obučeni volonteri ove somborske društveno-humanitarne organizacije su na više štandova ponudili letke, flajere i druge slične efektne načine informisanja kako bi građani u što većem broju bili upoznati sa detaljima ove savremene pošasti.


Kako su dizači ruke i jedna inicijativa uzburkali bh. duhove prošlosti: Husein Đozo, fašizam i nazivi ulica – Portal gorazdeonline.ba\nNaslovna/Novosti iz BiH/Kako su dizači ruke i jedna inicijativa uzburkali bh. duhove prošlosti: Husein Đozo, fašizam i nazivi ulica\nRijetko kada državni parlament BiH bude produktivan kao što je bio na posljednjoj sjednici, kada su zastupnici usvojili nekoliko zakona i inicijativa. Upravo je jedna inicijativa zastupnika Damira Arnauta koja je kroz parlament plovila mjesecima nečujno, nekoliko dana nakon sjednice podigla veliku prašinu sa historije izazvavši burne reakcije.Tek kada su svi postali svjesni za šta su glasali počele su analize, osude, prigovori i opravdanja. Usvojena je incijativa kojom Predstavnički dom Parlamenta BiH od nižih nivoa, koji su zaduženi za ta pitanja (lokalne zajednice) traže da promijene nazive ulica, trgova i mjesta koja nose naziv po osobama koje su na bilo koji način povezane ili su sarađivale sa fašističkim i nacističkim pokretom tokom Drugog svjetskog rata.


Horner: Fetel može da prestigne Šumahera - F1, Auto Moto, Top News\nHotSport»F1, Auto Moto, Top News»Horner: Fetel može da prestigne Šumahera\n| 2013-10-28T15:22:39+02:00\t28. okt 2013. 15:22|0 komentara\nJučerašnjom pobedom na trci za Veliku nagradu Indije Sebastijan Fetel je i teoretski obezbedio četvrtu uzastopnu titulu svetskog prvaka, a Kristijan Horner šef Red Bula (tima za koji Nemac vozi) veruje da bi trenutno najbolji pilot Formule 1 mogao da obori rekord Mihaela Šumahera koji je sedam puta bio prvak.\n“U našem sportu postoji mnogo faktora koji odlučuju pobednika pošto mnogo zavisi od ekipe za koju vozite, ali ako ne bude nekih velikih promena ne vidim razlog zbog kojeg Sebastijan ne bi pretekao Šumahera” – rekao je Horner.\nPrema njegovom mišljenju sezona koja je na izmaku bila je najbolja u Fetelovoj karijeri pošto je iz trke u trku podizao nivo čime je postao neuhvatljiv za protivnike o čemu najbolje svedoči podatak da je tri trke pre kraja šampionata uspeo da dođe do šampionskog trona.\nHorner je takođe izrazio nadu da će Fetel još dugo ostati u Red Bulu pošto u tom timu trenutno sve funkcioniše na vrhunskom nivou.\n“Niko ne može da garantuje da će Fetel ostati kod nas, ali nije sve u novcu i ugovorima, već ima nešto i u međuljudskom odnosu koji je u našem timu na visokom nivou” – poručio je šef Red Bula.


Voždovac uz skute "večitima" - Sportske.net\nVoždovac uz skute "večitima"\nSuperligaš iz beogradske opštine Voždovac nalazi se na putu ostvarenja primarnog cilja - opstanka u ligi. Način na koji "Zmajevi" idu ka tom cilju tokom proleća posebna je priča jer ih rezultati koje postižu stavljaju odmah iza "večitih".\nFudbalski klub Voždovac u pet do dvanaest priključio se superligaškom karavanu što je uslovilo da prvi deo sezone protekne u privikavanju na viši rang takmičenja, kako u organizacionom tako i u rezultatskom smislu.\nKlub je u prvom delu sezone posrtao i završio ga sa samo bodom više u odnosu na ekipu koja se u tom trenutku nalazila na poziciji koja vodi u baraž za opstanak u ligi.\nPosle osam kola u prolećnom delu sezone Voždovac je sakupio isti broj bodova kao na 15 utakmica u prvom delu šampionata.\n"Da, osvojili smo 16 bodova u dosadašnjem toku proleća, koliko za čitavu jesen. Verujemo da smo na korak do konačnog cilja - opstanka u ligi, ali, nećemo se time zadovoljiti. Na svakom preostalom susretu idemo na pobedu" poručuje Danilo Sekulić, jedan od junaka pobede nad Radničkim iz Kragujevca.\nČinjenica da su u prolećnom delu šampionata osvojili 16 bodova Voždovčane stavlja na treću poziciju na tabeli, kada se računa samo učinak u prethodnih osam kola. Ispred "Zmajeva" samo su Zvezda i Partizan.\nInteresantan je i podatak da je tokom prolećnog dela sezone stadion Voždovca postao neosvojiva tvrđava na kojoj su "Zmajevi" ostvarili svih pet pobeda uz impozantnu gol razliku 14:1.\n"Svakako da nam te pobede mnogo znače. Utiču na samopouzdanje, pogotovu jer smo se jesenas mnogo mučili kod kuće. Sada se sve preokrenulo i ne sumnjam da će u preostalom delu prvenstva protivnici sa određenom dozom straha dolaziti na naš stadion" ističe Sekulić.\nVoždovac se nakon 23 odigrana kola nalazi na sedmoj poziciji na tabeli Jelen Superlige sa 32 osvojena boda.\nU narednom kolu gostuje ekipi Spartaka u Subotici a potom dočekuje Čukarički na vrhu tržnog centra "Stadion".


Uhapšen trgovac doping sredstvima – Balkanekspresrb.rs\nUhapšen trgovac doping sredstvima\n27/12/2015 Off By\nNa osnovu naredbe Sudije za prethodni postupak i Višeg suda u Beogradu, izvršeno je pretresanje stana i drugih prostorija koje koristi osumnjičeni u Zemunu i Novim Banovcima. Tom prilikom pronađeno je više hiljada doping tableta i 180 tableta leka „eferit“ koji se nalazi na listi supstanci za proizvodnju opojnih droga sintetičkog porekla.\nPRIPADNICI Ministarstva unutrašnjih poslova, SBPOK -a, uhapsili su G.R. (1974) iz Beograda prilikom pokušaja slanja paketa sa nedozvoljenim doping sredstvima.\nZbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga i neovlašćena proizvodnja i stavljanje u promet doping sredstava, osumnjičenom G.R. određeno je zadržavanje do 48 časova, nakon čega će biti priveden Višem javnom tužilaštvu u Beogradu.♦\nSrpski umetnici zadivili Petrograd\nOtrkiveni krijumčari nafte


OKI Fantomi uprkos pandemiji i ove godine uspio organizovati tradicionalni turnir Sarajevo Open – OKI Doboj\nPublished by Zoran Maric on October 9, 2020 October 9, 2020\nU subotu 10.oktobra utakmicom između Odbojkaškog kluba invalida (OKI) „Fantomi“ i OKI „Doboj“ zvanično počinje 19.po redu tradicionalni Međunarodni turnir u sjedećoj odbojci „Sarajevo Open 2020.“.\nTurnir će se održati 10. i 11. oktobra u dvorani „Ramiz Salčin“ na Mojmilu u Sarajevu.\nNa ovogodišnjem turniru učestvuje šest ekipa, pet iz BiH, te ekipa OKI „Feniks“ iz Srbije.\n„Ove godine bilo je jako puno ekipa koje su željele učestovati na turniru, međutim zbog pandemije korona virusa nismo ih mogli pozvati“ objasnio je direktor OKI Fantomi, Mirsad Mirojević.\nNi ovogodišnja smotra ekipa u sjedećoj odbojci u Sarajevu ne bi bila moguća bez finansijske podrške Međunarodne organizacije za jačanje čovjekove sigurnosti (ITF- a).\nTa organizacija je u proteklih dvadeset godina donirala BiH preko 200 miliona dolara za proces deminiranja, a trenutno rade na projektima podrške žrtvama mina.\nTrener Oki Fantomi, Ševko Nuhanović kaže kako su igrači Fantoma imali pauzu od mjesec i po, zbog pandemije, ali da su spremni i da je plasman u finale najmanje što očekuje.\nS obzirom na pandemiju korona virusa turnir će se organizovati sa samo šest ekipa i bez publike.\nIz Fantoma poručuju da su poduzeli sve mjere, kako bi zaštitili prije svega zdravlje igrača, ali i drugih posjetitelja.\nKao i svi prethodni i ovaj turnir posvećen je žrtvama mina. Iz OKI Fantoma pozvali su sve osobe sa invaliditetom da im se priključe, da kroz njihove primjere vide da fizički nedostaci nisu prepreke za bogat društveni život.\nU znak podrške i promocije, Fantomi će na ovogodišnjem turniru ugostiti i žensku reprezentaciju u sjedećoj odbojci.


Beograd:Odloženo suđenje anarhistima za septembar - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti Beograd:Odloženo suđenje anarhistima za septembar Printajte Veličina slova - + 18.05.2012 Novo suđenje beogradskim anarhistima, tzv. "Beogradskoj šestorci", nakon što im je Apelacioni sud 2011. ukinuo oslobađajuću presudu, odloženo za 26. septembar.\nSuđenje koje je trebalo da počne danas odloženo je jer se jedan od optuženih, Ivan Savić, nije pojavio.\nGrupa je optužena za izazivanje opšte opasnosti bacanjem tri Molotovljeva koktela na ambasadu Grčke u Beogradu 24. avgusta 2009. godine.\n"Odbrani je, kao i u prvom postupku koji se sada obnavlja, cilj da što prije završi postupak. Odbrana je na stanovištu da postupak nije ni trebalo obnavljati, jer nema osnovnog razloga zbog kojeg se vode krivični postupci, odnosno nije učinjeno krivično djelo", rekao je advokat optuženih Nikola Barović za B92.\nTadej Kurepa, Sanja Dojkić Ivan Savić, Nikola Mitrović, Ratibor Trivunac i Ivan Vulović trebalo da se ponovo nađu na optuženičkoj klupi u Prvom osnovnom sudu u Beogradu u septembru.\nOptuženi su bili uhapšeni 3. septembra 2009, a iz pritvora su pušteni 17. februara 2010. Više tužilaštvo u Beogradu je ovu grupu prvobitno optužilo za terorizam, za šta je zaprećena kazna od 3 do 15 godina zatvora, ali je kasnije prekvalifikovalo optužnicu.\nOni su optuženi da su 25. avgusta 2009. godine, u Beogradu, po prethodnom dogovoru sa Trivuncem, kao podstrekačem i Kurepom, kao pomagačem, "opšteopasnom radnjom, bacanjem tri staklene flaše Molotovljevog koktela na zgradu ambasade Grčke, koja se nalazi u delu grada koji je gusto nastanjen, izazvali opasnost za život ljudi i imovinu većeg obima".\nU napadu nije bilo povrijeđenih, a kao razlog za napad na grčku ambasadu anarhisti su naveli zahtev za oslobađanje Todorosa Iliopulosa uhapšenog tokom, kako su tada naveli, "narodnog ustanka u Grčkoj" u decembru 2008. godine.


0\t29 Maja, 2020 07:35\nDobra vijest stiže za sanski sport. Nogometni klub „Rudar“ iz Kamengrada prvi put će u svojoj dugoj historiji nastupati u Drugoj ligi Fedracije BiH – Zapad. Na održanoj sjednici Izvršnog odbora NS FBiH donesena je odluka o zaključenju takmičenja Prve lige FBiH, te u sve četiri grupe ovosezonske Druge lige FBiH.\nS obzirom da će se trenutni prvoplasirani drugoligaši plasirati u viši rang, tako će se i prvaci kantonalnih liga plasirarirati u Druge lige. Ova vijest posebno je obradovla igrače, stručni štab, upravu i brojne navijače i simpatizere NK „Rudar“ iz Kamengrada koji će tako u svojoj dugoj i bogatoj historiji prvi put igrati u drugoligaškom društvu.\nNogometaši Podgrmeča izgubili su veliku šansu da se bore za šampionsku titulu i ujedno obezbjede plasman u Prvu ligu FBiH. Naime, u Federaciji BiH su prekinuta sva nogometna takmičenja. Zbog pandemije korona virusa Izvršni odbor NS FBiH donio je odluku o prekidu prvenstva u svim ligama.\nOdigran je samo jesenji dio prvesntva u Drugoj ligi F BiH Zapad, a Podgrmeč je prvi dio sezone završio na odličnom drugom mjestu sa 29 bodova i sa samo jednim bodom zaostatka za vodećim Rudarom iz Han Bile kod Travnika.\nNaredne sezone svi možemo uživati u komšijskom derbiju i odličnim susretima Rudara i Podgrmeča.


Kao što je Tristan rekao, Klivlend ipak vlada Istokom - BasketballSphere\nKvartet Filadelfije je statistički odradio svoj posao, ubacio je 91 poen najslabijem timu lige. Međutim, Embid, Simons, Batler i Redik nisu uradili ono što je najbitnije – nisu doneli Filadelfiji obaveznu pobedu. Siksersi su jedan od najboljih timova Istoka, a igrali su kod kuće! I tek tako, uzdrmani Kavsi su im oteli trijumf ispred nosa, slali poljupce protivničkim navijačima (Klarkson), smejali se, uživali…\nNa kraju je Džoel Embid, iako utučen zbog poraza, ipak uspeo da se našali. Upitan kako je moguće da je Fila dopustila najlošijem timu lige da slavi na njenom terenu, harizmatični Kamerunac je poručio:\n– Kao što je Tristan rekao pre početka sezone, Kavalirsi su i dalje vladari Istoka – u svom stilu je Embid pecnuo centra Klivlenda zbog izjave date pre početka sezone, a nakon što se Lebron Džejms preselio u Lejkerse, da ostali timovi nemaju šta da pričaju dok ne pobede Kavse.


Art jewelry by KSANDRA: Radionica- Wire wrapping 3 - stones and caboshons (Border wrapping)\n(CABASHON-dragi kamen , staklo ili neki drugi materijal koji je oblikovan i poliran tako da mu je gornja površina ispupčena a dno ravno)\nNa ovoj radionici naučićete kako napravite ležiste za svoj kamen , cabashon ili bilo koji drugi predmet koji želite da nosite kao privezak.\n- kako da izmerite svoj kamen i odredite koliko vam je žice potrebno ,\n- kako izabrati najbolje mesto za vezivanje,\ni kako formirati oblik ležista za kamen.\nNaučićete kako da finilazirate privezak sa svim komponentama i dekoracijom od žice i perli.\nNa radionici će se izraditi 2 priveska , sa razlicitim tehnikama vezivanja .\nSav alat i pomoćna oprema biće Vam obezbeđeni, i stavljeni na raspolaganje u vreme trajanja radionice.\nMaterijal potreban za izradu 2 priveska sa bakarnom žicom, uračunat je u cenu radionice.\n*Ukoliko želite da izradite jedan ili oba priveska sa srebrnom zicom, cena radionice će biti uvećana za cenu koštanja srebrne žice koju budete utrošili na radionici.\nNakit koji izradite na radionici, nosite sa sobom.\nVreme trajanja radionice : 4 sata\nRad u grupi od max. 5 polaznika\nRadionicu će voditi : Aleksandra Jovanović\n* Za kandidate koji se prijave za blok radionica u trajanju od 20 sati (3 dana radionice - Wire wrapping 1 - basic + Wire wrapping 2 - wave + Wire wrapping stones and caboshons), cena radionica je 185 €.\nPrijave za radionice možete slati na mail:\nZa sve potrebne informacije, obratite se putem mail-a :ksandraart@yahoo.com\nPrimeri vezivanja caboshona:


Početna/Web vesti/Računari od stakla: Apple predstavio novo rešenje za Mac\nKompanija Apple predstavila je novi dizajn za računar koji bi mogao biti u celosti napravljen od stakla.\nNovi računar bi izgledao onako kakav je i sadašnji iMac koji je kao jedna velika ploča u okviru koje se nalazi i ekran i komponentne. Ipak razlika je u tome, da bi novi Mac bio “nevidljiva” staklena ploča sve dok ga neko ne upotrebi.\nŠtaviše, displej u obliku krive bi mogao da se pomera ili u potpunosti preklopi, predloženo je u patentu. Ipak, neki delovi u dizajnu su još uvek misterija. Ovaj računar bi morao da ima posebno postolje, koje drži delova računara koji ne mogu biti transparentni.\nSama prijava patenta ne ukazuje da će proizvod biti definitivno napravljen ili da će biti identičan onome što je na ovaj način predstavljeno. Ali ova vest nudi uvid u proces dizajniranja u kom ide kompanija Apple, koja će izgledati početi da prave nove vrste računara.\nNeke slike koje su se pojavile pokazuju tastaturu koja se nalazi na dnu računara, a druge kao da MacBook klizi po ekranu. To nagoveštava da bi ovi računari možda mogli da se koriste kao postolja za laptop računare ili kao dodaci za jedan od njihovih prenosnih računara.


Art magazin - Socijalističko nasleđe i kultura sećanja u kadru savremenih viđenja\nZRENJANIN. U Salonu Savremene galerije Zrenjanin, od 18. februara do 15. marta 2013, biće predstavljena izložba pod nazivom "Viđenja 2012: Socijalističko nasleđe i kultura sećanja u kadru savremenih viđenja. Grad kao trezor". Kao izlagače na ovoj izložbi autorke su pozvale osam umetnika / fotografa koji su prepoznali socijalističko nasleđe kao aktivni deo današnjice.\nAutorke ove izložbe su mlade istoričarke umetnosti Jelena Pavličić i Marija Vasiljević. Obe su angažovane u Centru za muzeologiju i heritologiju Filozofskog fakulteta u Beogradu.\nUmetnici koji su pozvani da učestvuju na izložbi: Dražen Shejbal, Benedek Lakatos, Tijana i Nenad Nikolić, Vladana Putnik, Milica Nikolić, Olivera Lekić i Klem Gizo (Klemm Győző).\nU osnovi ove izložbe je problem prepoznavanja nasleđa i upotrebe u širem smislu. Izložba nije stvorena s ciljem rekonstrukcije perioda socijalizma, već sa željom da kod posetioca pokrene/potvrdi svest o stalnom stvaranju "novih" istorija kao i na neophodnost kritičkog pogleda na učestale krajnosti – slavljenje i potiskivanje određenih prošlosti.


Tešović: Nadam se uspešnoj realizaciji već od nedeljne utakmice\nŠabačka Mačva u okviru 26.kola Super lige Srbije gostuje u Bačkoj Palanci gde će odmeriti snage sa ekipom OFK Bačka. Oba tima u ovaj susret ulaze sa ciljem da osvoje važne bodove u borbi za opstanak, pa se očekuje velika borba i zanimljiv meč.\nDomaći tim je ove sezone ostvario pet pobeda, uz sedam remija i trinaest poraza, pa sa 22 boda na svom kontu trenutno zauzimaju 13.mesto na tabeli. U prethodnom kolu su kao gosti odigrali nerešeno sa ekipom Rada, a rezultat je bio 1:1. Gosti su ove sezone ostvarili šest pobeda, uz sedam remija i dvanaest poraza, pa sa 25 bodova na svom kontu trenutno zauzimaju 10.mesto na tabeli. U prethodnom kolu su kao domaćini odigrali nerešeno sa ekipom Dinama, a rezultat je bio 0:0. Prethodni susret ovih rivala odigran tokom jesenje polusezone u Šapcu završen je pobedom ekipe Mačve, a rezultat je bio 2:0 (0:0).\nŠef stručnog štaba šabačkog tima Darko Tešović ističe da će se njegov tim u narednim susretima boriti se za što viši plasman:\n’’Očekujem jaku utakmicu, kakve su sve bile do sada. Bačka ulazi sa pozitivnim rezultatima, kao i mi na kraju krajeva. Borimo se za što viši plasman. Bačka ima dobre pojedince koji dugo igraju u ovoj ligi. Činjenica da igraju na svom terenu daje im i veliku motivaciju, ali i mi imamo svoje adute. Mačva igra dobro, borbeno i problem koji nas muči sigurno ćemo rešiti. Nadam se uspešnoj realizaciji već od nedeljne utakmice.’’\nMeč 26.kola Super lige Srbije između OFK Bačka i Mačve igra se sutra, u nedelju 10.marta 2019.godine, sa početkom u 17:00 časova.


MUP Belorusije objavio pozive demonstranata na maltretiranje policije - Sputnjik Srbija\n16:40 23 Januar 2021\nMUP Belorusije objavio pozive demonstranata na maltretiranje policije\n19:53 20.08.2020 Preuzmite kraći link\n„Ljudi, moramo početi da radimo!.. Ovo će biti naš odgovor“, piše u prepisci koje je objavila portparolka beloruskog Ministarstva na svom nalogu na Telegramu.\nU prepisci se vidi kako navodni organizatori protesta objašnjavaju različite načine za „osvetu“ policiji.\nOsim toga, prepiske sadrže pozive vozačima automobila, motociklistima i biciklistima da „organizuju zastoje u saobraćaju uz mogućnost otvaranja hitnih koridora“.\nU pozivima se takođe predlaže „da se objave pravila za buduće mitinge“. Prema ovim pravilima „žene snimaju, objavljuju u četovima, a svi muškarci su spremni da zaštite i brane svoje“. Takođe, „ako postoje žene koje se mogu da gurnu jače od muškaraca, niko nije protiv toga“.


Pobeda Dalasa, novi tripl dabl Dončića\nBeta 5. marta 2020. 09:55\nKošarkaši Dalasa pobedili su noćas posle produžetka Nju Orleans sa 127:123, a utakmicu je obeležio igrač pobedničke ekipe Luka Dončić, koji je oborio klupski rekord po broju tripl dabl učinaka u NBA ligi.\nDončić je utakmicu završio sa 30 poena, 17 skokova i 10 asistencija i to je njegov 22. tripl dabl u karijeri. On je tako pet dana posle 21. rodjendana oborio klupski rekord Džejsona Kida.\nDobru partiju prikazao je i Kristaps Porzingis sa 34 poena i 12 skokova. Set Kari dodao je 21 poen, a Tim Hardavej 18 poena.\nU ekipi Nju Orelansa Brendon Ingram bio je najefikasniji sa 27 poena, Lonzo Bol postigao je 25 poena, uz 11 skokova i šest asistencija, a Zajon Vilijamson 21 poen i šest skokova.\nMilvoki je pobedio Indijanu sa 119:110 i prekinuo niz Pejsersa od četiri pobede. Bakse je predvodio Janis Adetokunbo sa 29 poena, 12 skokova i šest asistencija, Kris Midlton postigao je 20 poena uz osam skokova, a Donte Divinćenco 19 poena i sedam skokova.\nMilvoki je tim sa najboljim skorom u ligi, 53/9 i ove sezone nije izgubio dve uzastopne utakmice. Indijana ima skor 37/25 i izjednačena je sa Filadelfijom na petom mestu Istočne konferencije.\nNajefikasniji u ekipi Indijane bio je Ti Džej Voren sa 18 poena, Dag Mekdermot dodao je 16, a Domantas Sabonis 15 poena, 10 skokova i sedam asistencija.\nKošarkaši Memfisa pobedili su Bruklin sa 118:79 i ostvarili treći uzastopni trijumf. Džoš Džekson bio je najefikasniji u pobedničkoj ekipi sa 19 poena, Tajs Džons postigao je 18 poena, uz šest asistencija i pet skokova, a Dža Morant 15 poena, sedam skokova i pet asistencija. Srpski košarkaš Marko Gudurić utakmicu je završio sa šest poena i jednim skokom.\nTorin Prins je sa 15 poena bio najefikasniji u timu iz Bruklina.\nMajami je pobedio Orlando sa 116:113 i vezao četvrti trijumf. Dankan Robinson postigao je 27 poena, od kojih su sve bile „trojke“, iz devet pokušaja. Dobru partiju prikazao je i Goran Dragić sa 25 poena i devet asistencija.\nMajami je postavio novi rekord franšize od 22 „trojke“ na utakmici. Prethodni rekord od 21, Majami je postavio 5. aprila 2017. godine u meču protiv Šarlota.\nU ekipi Orlanda najbolji je bio Terens Ros sa 35 poena, Nikola Vučević dodao je 22 poena, 16 skokova i sedam asistencija, a Evan Furnije 17 poena.\nU ostalim utakmicama Boston je pobedio Klivlend sa 112:106, a Juta je pobedila Njujork sa 112:104. Oklahoma je bila bolja od Detroita sa 114:107, Portland je pobedio Vašington sa 125:104, a Minesota je pobedila Čikago sa 115:108.


e-novine.com - Srbija je na prekretnici, imamo ambicije za nju\n06.11.2014 - 17:18\nPremijer Francuske Manuel Vals u poseti Beogradu\nSrbija je na prekretnici, imamo ambicije za nju\nPremijer Francuske Manuel Vals rekao je da Francuska shvata da se Srbija nalazi na istorijskoj prekretnici i da njegova zemlja ima ambicije za Srbiju koje su na nivou onih koje ima srpski premijer Aleksandar Vučić\n"Znam da nas sada sluša veliki broj Srba i to nas obavezuje da budemo na novu. Naša vlada je tu", poručio je Vlas na otvaranju srpsko-francuskog biznis foruma.\nIstakavši da i činjenica da se forum održava na početku njegove posete Srbiji pokazuje koliki značaj Francuska pridaje ekonomskoj saradnji, Vlas je rekao da dobre istorijske veze između dve zemlje sada moraju da se unaprede mnogo jačim ekonomskim vezama.\n"Na vama, privrednim subjektima da obezbede ideje, investicije i radna mesta. Premijer Vučić nam je postavio cilj visoko time što je rekao koliko je radnih mesta u Srbiji otvorila Nemačka", rekao je Vals, podsetivši da je Francuska tek deseti direktni investiror u Srbiji. Prema njegovim rečima, trgovinska razmena nije na zadovoljavajućem novu ali napreduje.\nPosebno je istakao značaj činjenice da je u porastu izvoz Srbije u Francusku i to za 37 odsto u periodu 2012/2013. godine i još 33 odsto tokom prvih osam meseci ove godine.\nPhoto: Tanjug/Milovan Ćirovski/Vlada Republike Srbije/AP foto\n"To povećanje izvoza u Francusku i druge zemlje je dobra vest za ekonomiju Srbije. To potvrduje da strategija vlade Srbije daje rezultate. Na nama sa francuske strane je da uspostavimo ravnotežu trgovinskog bilansa".\nGovoreći o entuzijazmu i poverenju u saradnju sa Srbijom, Vals je rekao da se oni baziraju na dva pozitivna signala - opredeljenju Srbije da ide u EU i koherentnosti razmena između dve zemlje.\n"Iako je teško uskočiti u voz u pokretu Srbija je na putu ka EU već ostavarila značajne napore, a poslednji Izveštaj EK je bio veoma pozitivan", rekao je Vlas, dodavši da se Srbija opredelila da se organizuje za novi način funkcionisanja ekonomskog života.\n"Znam da ste odlučno preduzeli reforme", rekao je Vals.\nGovoreći o oblastima najperspektivnijim za saradnju Vals je posebno istakao infrastrukturu i saobraćaj, naglasivši da bi bez železničkih veza i autoputeva ekonomski razvoj Srbije bio hendikepiran.\n"U Francuskoj imamo znanja i iskustva koje želimo da podelimo", rekao je on.\nNajavljujući Memorandum o razumevanju za gradnju metroa u Beogradu, francuski premijer je rekao da će to biti strukturni projekat za Beograd i Srbiju, posebno ako se ima u vidu ambiciozna vizija premijera Vučića za glavni grad. Memorandum će biti potpisan i za Aerodrom Nikola Tesla, rekao je Vals i dodajući da eksperti rade na pronalaženju najboljih rešenja za finansiranje projekta metroa, zaključio: "Memorandum jedan papir, mi čekamo realizaciju".


Cardin SEL50 parking stubić sa fotoćelijama - PROVISION\nPARKING STUBIĆ za montažu foto-ćelije (nazidno/uzidno)\nNAPOMENA: stubići dolaze sa jednim parom VEDO180 FOTO-ĆELIJA\nCardin SEL50 parking stubić sa fotoćelijama quantity\nKategorije Cardin, Dodatna oprema\nPravilno instaliran sistem automatizacije garantuje sigurnost i pouzdanost. Instalacija se mora izvesti u skladu sa sigurnosnim standardima i stoga je neophodno da sve komponente koje čine deo instalacije budu visokokvalitetne. Zato uvek savetujemo da koristite foto-ćelije prilikom instalacije Cardin automatskih rampi.\nSvi dodaci, pa i SEL50, koji nose zaštitni znak Cardin dizajnirani su specijalno za upotrebu i sistemima automatizacije i automatskog otvaranja, i to na način da poboljšaju performanse rampi i izrađeni su od vrhunskog materijala kako bi se garantovao dug radni vek i estetski prijatan izgled tokom vremena.\nBudite prvi koji će oceniti “Cardin SEL50 parking stubić sa fotoćelijama” Одустани од одговора\nLIFE AREF nosači za fotoćelije 840.00рсд\nLIFE RG1A24 DL RE centrala za rampu 19,200.00рсд\nLIFE centrala za krilne motore OP3, OP3skyline i OP5 19,200.00рсд\nLIFE VISIO fotoćelija 4,440.00рсд


Počela vakcinacija studenata medicine u Banjoj Luci, studenti u Tuzli prepušteni sami sebi – STUDOMAT.ba\nOpćina Stari Grad: Potpisani ugovori za stipendiranje djece šehida, ratnih...\nPočela vakcinacija studenata medicine u Banjoj Luci dok se studenti u Tuzli za vakcine moraju "snalaziti sami".\nU Banjoj Luci počela je vakcinacija studenata Medicinskog fakulteta UNBL. Za jedan dan vakcinisano je 80 studenata, a prijavljeno je ukupno 250.\n– Imali smo veliko iskustvo na UKC-u gdje smo volontirali na COVID odjeljenima i gdje smo bili uključeni u direktni kontakt sa pacijentima oboljelim od korone, rekao je Nenad Jaćimović, student medicine i volonter u Institutu za javno zdravstvo RS-a.\nU vakcinaciju nisu uključeni studenti prve i druge godine Medicinskog fakulteta.\nSa druge strane, njihove kolege, studenti Medicinskog fakulteta Univerziteta u Tuzli nisu uvršteni u prioritetnu skupinu za vakcinaciju te im je rečeno da odluku o prioritetnim listama za vakcinaciju protiv COVID-19 određuje stručno savjetodavno tijelo za imunizaciju na razini FBiH.\nZbog toga su studenti u Tuzli i dalje prepušteni sami sebi te se iz tog razloga jedna skupina studenata obratila Ministarstvu zdravlja Republike Srbije koji su im pozitivno odgovorili i pozvali ih na vakcinaciju u Beograd.\nViše o vakcinaciji studenata u Banjoj Luci pogledajte u videozapisu.


ZAJEDNO PROTIV DISKRIMINACIJE - Glas Podrinja\nProjekat UdruŽenja Roma „Romska sreĆa“ Loznica\nTribina „Zajedno protiv diskriminacije“. Predrasude i stereotipi kao karakteristika mišljenja. Zdrav život u zdravom okruženju\nU okviru projekta koji sprovodi Udruženje Roma „Romska sreća“ iz Loznice uz podršku Kancelarije za ljudska i manjinska prava Vlade Republike Srbije u Osnovnoj školi „Borivoje Ž. Milojević“ u Krupnju 10. marta održana je tribina „Zajedno protiv diskriminacije“. Namenjena roditeljima, psiholozima, pedagozima, prosvetnim radnicima, učenicima, tribina ima za cilj da se pobede stereotipi, predrasude i sve ono što je predstavlja osnov za diskriminaciju. Pored Krupnja biće održana u Malom Zvorniku i Loznici.\nPrema rečima dr Živke Mićanović-Cvejić: „Psihologija je samo jedna od mnogobrojnih disciplina koje se bave proučavanjem diskriminacije. Svaka diskriminacija je bazirana na predrasudama i stereotipima koji su karakteristika mišljenja koja je inače univerzalna i svaki čovek ih poseduje. Protiv stereotipa se možemo boriti u smislu da ne dopustimo da stereotip rukovodi načinom na koji mi vidimo svakodnevicu. Na osnovu predvidivog ponašanja sistematizujemo crte u klastere ili grupe osobina kako bi govorili o različitim psihološkim tipovima koji se mogu sresti kod diskriminisanih i onih koji su žrtve diskriminacije.“\nPsihologija kao nauka pomaže da se načine intervencije u smislu pristupa kako bi se patološke karakteristike ličnosti mogle iskoreniti ili korigovati. Na ovaj način se ostvaruje nivo normalne socijalne komunikacije u borbi protiv predrasuda sa ciljem za zdrav život u zdravom okruženju.


"Zastavina ambulanta" od danas ponovo kovid jedinica sa šest ekipa! -\n„Zastavina ambulanta“ od danas ponovo kovid jedinica sa šest ekipa!\nPrema odluci Gradskog štaba za vanredne situacije Zavod za zdrabstbenu zaštitu radnika biće ponovo kovid jediica. Odluka je, kako je saopšteno „doneta u cilju rasterećenja respiratorne jedinice za kovid pacijente u kragujevačkom Domu zdravlja“.\nZdravstvenu zaštitu građanima sa simptomima korona virusa pružaće šest ekipa, a respiratorna jedinica biće otvorena svakog dana od 7 do 20 časova.\nSamo juče u Kragujevcu je bilo 159novih pacijenata, a zabrinjavajuća činjenica jeste ta da je od od 634 novouzorkovana brisa, pozitivnih bilo čak 243, što je 38,33% u odnosu na broj obrađenih briseva.\nOtuda se aktuelna epidemiološka situacija na teritoriji Kragujevca, karakteiše kao vanredna, i povećan broj pregleda pacijenata sa simptomima infekcije korona virusom u respiratornom centru kragujevačkog Doma zdravlja, osnovni su razlozi vraćanja Zavoda za zdravstvenu zaštitu radnika u kovid sistem.\nOsim rasterećenja kovid jedinice Doma zdravlja, otvaranje respiratornog centra u Medicini rada, posebno je značajno za stanovnike koji gravitiraju ka toj zdravstvenoj ustanovi, jer će, u slučaju da sumnjaju na infekciju Kovidom 19, u njoj moći da dobiju adekvatnu uslugu.\nPrema rečima nadležnih, grad Kragujevac čini intenzivne napore da se poveća broj prijavljenih za vakcinaciju preko portala eUprava.\nRespiratorna jedinica u Zavodu za zdravstenu zaštitu radnika počinje sa radom daas- 23. marta i biće otvorena radnim danima i vikendom od 7 do 20 časova.


RTCG - Radio Televizija Crne Gore - Nacionalni javni servis :: Vaterpolo :: PVK Nikšić opet u takmičarskom pogonu\nPOVRATAK VATERPOLA 07. 02. 2018. 21:10 >> 21:13 0\nPVK Nikšić opet u takmičarskom pogonu\nProšlo je više do 15 godina kada je neka nikšićka vaterpolo selekcija posljednji put odigrala zvaničnu takmičarksu utakmicu. Nakon zatvaranja bazena naš najtrofejniji sport je u Nikšiću preživljavao samo zahvaljujući grupi entzuijasta tokom ljetnih mjesecina Krupcu. Ipak, vaterpolo se konačno vratio u grad pod Trebjesom sa otvaranjem bazena, a novi naraštaji vaterpolo kluba Nikšić spremaju se opet za duele sa vršnjacima iz primorskih klubova.\nDječaci između 10 i12 godina ovih dana spremaju se za svoj prvi takmičarski meč početkom marta u Budvi. Desetogodišnji Stefan Knežević tu priliku čeka, kaže, punu godinu.\n"Dosta nam znači ovo što možemo da igramo na prvenstvu, trudimo se maksimum i treniramo. Mislim da će biti savršeno i da ćemo moći neku utakmicu dobiti", rekao je Knežević.\nStefan i njegovi drugari odmjeriće snagu sa vršnjacima iz drugih klubova zahvaljujući projektu koji u partnerstvu realizuju Savez, opština i sportski centar.\nSa dječacima već deset dana radi Igor Martinović koji će imati zadatak da u narednom periodu u gradu pod Trebjesom stvara nove vaterpolo asove.\n"Ovo su jako teški projekti pogotovo u plivačkim sportovima gdje se zahtijeva 5,6 i sedam godina da se odradi jedan klasičan trenažni proces i ogroman, da bi neo od te djece nadam se jednog dana dali u reprezentaciju", rekao je Martinović.\nNeće Stefan i njegovi dugari na državnom takmičenju u Budvi biti jedine novajlije. Najtrofejniji crnogorski sport biće bogatiji i za vaterpolo naraštaj iz Podgorice.


Kreativne ideje: 7 unikatnih i jednostavnih načina da savijete salvetu (Foto) - Uređenje i dizajn doma\nBilo da je riječ o pletenim ili papirnatim, trebate pokušati da na oih 7 načina savijete salvete i vaši gosti će sigurno da budu i vise nego oduševljeni.\nPored veoma ukusne hrane, ukoliko svojim najmilijima tokom neke svečanosti želite da napravite pravi užitak, onda se svakako trebate da potrudite i oko dekoracija. Na nju ne morate da trošite mnogo novca, sasvim je dovoljno da iskoristite sve ono što već imate.\nI više smo nego sigurni da svaki dam ima salvete, bilo da se radi o plateninim ili o papirnim. Trebate pogledati i isprobati ovih 7 načina savijanja salveta i gosti će da budu i više nego oduševljeni.\nSamo slijedite uputstva:\ndekoracijadizajndomenterijerkreativne idejenamještajuradi sam


Ministar spoljnih poslova Srbije Ivica Dačić izjavio je danas da Srbija čvrsto stoji iza interesa i prava srpskog naroda u Crnoj Gori i da će Beograd reagovati na svaki napad na Srbe.\nOn je istakao da su problemi u Crnoj Gori, nastali zbog Zakona o slobodi vjeroispovijesti, nisu inicirani iz Beograda, te pozvao crnogorske vlasti da ih dijalogom riješe sa Srbima u toj zemlji autohtonim narodom, koji trenutno čini oko 29 odsto populacije.\n"Mi želimo smirivanje situacije i svesni smo da su problemi nastali donošenjem Zakona o slobodi veroispovesti", rekao je Dačić novinarima.\nOn je podsjetio da su vlasti Srbije izrazile žaljenje povodom pokušaja paljenja crnogorske zastave u Beogradu, te upitao - šta je sa reagovanjem crnogorske strane na sinoćenje prebijanje mladića u Podgorici?\n"Nećemo valjda dočekati to vreme da će srpske tablice biti nepoželjne u Crnoj Gori?", upitao je Dačić.\nDačić je ukazao da bi problemi sa crnogorskim Zakonom o slobodi vjeroispovijesti trebalo da budu vjerske prirode, ali ih je Podgorica ispolitizovala.\n"Mi uopšte ne osporavamo crnogorsku državnost, ali ako vlast promoviše antisrpski pristup - za to ne može da dobije aplauz iz Beograda", poručio je Dačić.\nOn je ponovio da će Srbija recipročno odgovoriti i odgovara na sve akte Crne Gore, te negirao medijske navode da srpske i crnogorske diplomate zajednički koriste određene zgrade u svijetu koje pripadaju Srbiji.\nDačić je rekao da je prema "službeniku broj dva" crnogorske Ambasade u Beogradu primijenjena ista mjera koju su prethodno crnogorske vlasti izrekle diplomati istog ranga iz Srbije u Podgorici.\nDačić je prethodno sa predstavnicima beogradskog Instituta za nacionalnu i međunarodnu bezbednost potpisao Memorandum o saradnji u oblasti naučne diplomatije, navodeći da je to urađeno kako bi se, kroz takozvanu meku diplomatiju, jače radilo na zaštiti državnih i nacionalnih interesa.\n"Otvoreni smo za saradnju sa naučnicima i profesorima iz inostranstva i u drugim oblastima, poput kulture sporta i nauke", rekao je Dačić.\nDačić je naveo da situaciju u regionu već 30 godina komentarišu i brojni kvazi analitičari, koji, kako je naveo, ne mogu da izađu iz klišea da okrivljuju Srbe za sve što se desi, a među njima ima i albanskih, hrvatskih i bošnjačakih lobista.\nOn smatra da je neophodno promijeniti takav pristup, ukazujući da je zbog toga i potpisan memorandum o saradnji sa Institutom za nacionalnu i međunarodnu bezbednost.


Vučić: Država povećava minimalac jer želi da pomogne najsiromašnijim radnicima - Izazov\nVučić: Država povećava minimalac jer želi da pomogne najsiromašnijim radnicima\nRadio-televizija Srbije\t 15. jula 2021. 13:26\nVučić je, nakon otvaranja zdravstvene stanice u Borči, podsetio da je pre osam godina minimalna zarada iznosila 159 evra.\n"Ako dođemo do 300, to je mnogo više i omogućava da od dve plate, makar minimalne, ljudi mogu da žive", rekao je Vučić.\nNaveo je da je dogovoreno povećanje neoporezivog dela osnovice na plate, koje će možda ići do 19,3 hiljade, a druga mera je smanjenje poreza i doprinosa od 0,5 do 1,5 u zavisnosti kakvo bude stanje javnih finasija i budžetskog deficita pre kraja godine.\nDeo troskova poslodavca, pre svega privatnih, kako kaže država će preuzeti na sebe, smanjenjem obaveza poslodavcima, a da bi mogli da isplate minimalce najsiromašnijim radnicima.\n"Time pokazujemo brigu prema siromašnim radnicima, ane ugrožavmo biznis i želimo da pomognemo da razvijaju posao", naglasio je Vučić.\n"TV duel u drugom krugu predsedničkih izbora"\nVučić je rekao da do sada nijedan predsednik nije učestvovao u bilo kom TV duelu pre drugog kruga predsedničkih izbora, pa ni on to neće učiniti.\n"Siguran sam da postoji bezbroj kandidata iz bivšeg režima koji bi mene uništili… Odlazio sam u Skupštinu, odgovarao na sva pitanja. Meni nije do toga da se svađam i prepirem sa njima. Pogotovu da li sam u skladu sa Ustavom pozvao nekoga i tražio novac za puteve", rekao je Vučić odgovarajući na pitanje kada se može očekivati da on uđe u tv duel sa nekim od opozicionih lidera imajući u vidu da su to učinili Ivica Dačić i Boris Tadić.\nOn je istakao da od Miloševića, Nikolića, Tadića, niko nije učestvovao u TV duelima, i da je važno da se to kaže.\nNapomenuo je da onaj ko izlazi na drugi krug predsedničkih izbora ima obavezu da to učini, a do tada kaže, to je "prodavanje magle" i nigde se ne dešava.\nKaže da je uvek spreman da razgovara i da je uvek odlazio u Skupštinu da odgovara na pitanja, a da se u tv duelu ne bi ništa novo otkrilo, jer ne bi želeo da se svađa o tome zašto je tražio novac za puteve, a neko krao drugi ga krao za sebe.\nSmatra i da je umesto toga važno imati demokratski okvir u kome ljudi mogu da iznesu i čuju različite stavove.\n"Jovičić je u pritvoru nije u zatvoru"\nVučić je naveo da je predsednik opštine Palilula iz redova SNS-a u pritvoru, a ne u zatvoru, da će tokom suđenja imati pravo da iznese svoju odbranu i da zato o tom slučaju neće govoriti do okončanja postupka.\nTo ne bi bilo fer ni prema njemu ni prema njegovoj porodici, rekao je Vučić u Borči odgovarajući na pitanje, da li on danas, ovde u Borči, radi posao predsednika opštine koji je u zatvoru.\n"Za mene je važno da nadležni organi rade svoj posao i drago mi je što smo pokazali da zaštićenih nema", rekao je Vučić.\nIstakao je da je njegova želja bila da danas dođe u Borču na otvaranje Doma zdravlja.\n"Želeo sam da dođem da vidim kako su srpske kompanije izvele radove, koje je platila država i da pokažemo da brinemo o ljudima u Borči".\nVučić je najavio i da sutra ide u Niš, prekosutra u Novi Sad, a potom u Brisel.\n"Potpisaću zakone ako su u skladu sa Ustavom"\nVučić je rekao da će danas ili sutra da pročita izmene zakone o vodama i o zaštiti prirode koje je u sredu usvojila Skupština Srbije i da će ih potpisati ukoliko su u skladu sa Ustavom, a ako nisu neće.\nNa pitanje da li je čuo primedbe organizacija za zastitu prirode na odredbe kojima se omogućava direktna pogodba o zakupu za korišćenje voda on je rekao da ne zna tačno o čemu se radi, ali napominje da splavovi nisu postavljeni u Beogradu juče i da tu stoje godinama.\nKaže i da su u vreme vlasti DS i u Bloku 45 iza Save prema Galovici izgrađeni velelepni objekti, a da su se sada neki setili da im to smeta.\nKaže i da oni polaze od sebe i uvek vide da će neko nešto da ukrade.\nPodseća i da su jedan mafijaš iz regiona i domaći mafijaš kradući šljunak poremtili tok Drine, a dešavalo se to 25 godina i svi su ćutali, a sada, kaže, ako ima da se dobije neka para spolja da bi se radilo na destabilizovanju vlasti u Srbiji pričamo o čistom vazduhu.\n"Naš posao je da radimo na zelenoj agendi ozbiljno, ali odgovorno, i neću da se dodvoravam nikome", poručio je Vučić uz poruku da se neće dozvoliti da se namerno uništavaju vode i reke.


Od danas rigoroznija pravila za vozače na drumovima Srbije! - PODOVI\nVesti Od danas rigoroznija pravila za vozače na drumovima Srbije!\nDanas i zvanično stupa na snagu novi zakon o saobraćaju, tačnije menja se količina novca koju ćemo platiti ukoliko umislimo da smo jedini na putu, da drugi životi nisu tako važni i da za nas ne važe pravila koja važe za druge. Saobraćajna policija, letnjim izveštajima o saobraćajnim nezgodama trebalo bi da nam je najveće upozorenje i da izaziva strah kod svakog savesnog vozača. Ipak, ni to nije dovoljno, platiće.\nPolicija će biti nemilosrdna i u slučajevima kad vozači prekorače dozvoljenu brzinu na autoputu\nNajvažnija tema kod nas, nažalost, je vožnja pod dejstvom alkohola. U nekim zapadnim zemljama, ovo je zaista retka pojava, ali neki kažu da je ovakav red uveden upravo zahvaljujući naplaćivanju kazni i procesuiranju nesavesnih vozača. Ovaj novi zakon trebalo bi i u Srbiji da učini pomak u ovom smislu. Umesto dosadašnjih 0,3 promila, dozvoljena količina se smanjuje na 0,2, što je, otprilike, količina od 0,33l piva, 0,15l vina ili 40ml rakije.\nOnim najneodgovornijim prete drakonske kazne pa će oni koji budu uhvaćeni sa 1,2 do 2,0 promila platiti od 100.000 do 120.000 dinara ili provesti u zatvoru pet dana, uz osam meseci zabrane upravljanja kolima. Za pijance sa preko 2,0 promila sledi oduzimanje vozila i zatvor od 30 do 60 dana i najmanje devet meseci zabrane! U ovom slučaju upravljanje vozilom biće tretirano kao nasilnička vožnja. Vozači sa probnim dozvolama neće smeti da imaju ni trunku alkohola u krvi.\nPisaće se kazne i za 1 kilometar prekoračenja\nOsim toga, biće duplirane kazne za čak 150 prekršaja, kao što su vožnja bez pojasa ili telefoniranje tokom vožnje, koje će se kažnjavati sa 10.000 dinara.\nPolicija će biti nemilosrdna i u slučajevima kad vozači prekorače dozvoljenu brzinu na autoputu, koja će se meriti kao prosečna brzina od jedne do druge rampe. Pisaće se kazne i za 1 kilometar prekoračenja. Zato dobro zapamtite tabelu kazni za brzu vožnju u naseljenom mestu:\nOd 50 km/h do 60 km/h – 3.000 dinara\nOd 61 km/h do 70 km/h – 5.000 dinara\nOd 71 km/h do 100 km/h – od 6.000 do 20.000 dinara, 4 kaznena poena i kumulativna primena mere zabrane upravljanja vozilom u trajanju od najmanje 30 dana.\nOd 101 km/h do 120 km/h – od 15.000 do 30.000 dinara ili kazna zatvora do 30 dana, 7 kaznenih poena i kumulativna primena mere zabrane upravljanja vozilom u trajanju od najmanje 4 meseca.\nViše od 120 km/h – Kazna zatvora od najmanje 15 dana ili novčana kazna u rasponu od 100.000 do 120.000 dinara i 14 kaznenih poena uz kumulativnu primenumere zabrane upravljanja vozilom od najmanje 8 meseci.\nVažna promena u propisima tiče se i preticanja preko pune linije, koje će od sada biti dozvoljeno ako je vozilo koje obilazimo sporiji učesnik u saobraćaju, tipa traktora.\nPrethodni tekstDekorativni podovi – Visokotehnološka UMETNOST ukrašavanja\nSledeći tekstPriprema podne podloge\nKompanija „BAUMIT“ otvara još jednu fabriku u Srbiji


Javni ili prislini radovi političkih neistomišljenika u Kuršumliji\nJavni radovi uređenja Kuršumlije koje je organizovala opštinska vlast pretvorili su se u politički slučaj ili sukob, jer je, kako tvrde angažovani radnici, reč o osveti nove opštinske vlasti, koju čine naprednjaci i DSS prema demokratama i URS-u.\nIzmeđu ovih tabora padaju teške reči, pominje se “novi Goli otok”, baš kao i “prisilni radovi”. Sporne radove predvodi angažovani rukovodilac koji za sebe tvrdi da je brigadir i koji je sve to ovekovečio napisavši stihove o novom sjaju koji će grad dobiti nakon završetka radova.\nU Kuršumliji već petnaest dana opštinska vlast organizuje tzv. javne radove uređenja grada na kojima su angažovani zaposleni u opštinskoj upravi i javnim preduzećima.\nMeđutim, oni koji dve nedelje rade na poslovima čišćenja grada tvrde da se radi u stvari o prinudnim radovima na kojima su angažovani isključivo članovi Demokratske stranke i\nUjedinjenih regiona. U izjavi za RSE oni kažu da su morali da pristanu na ovakav vid radnog angažovanja najčešće pod pretnjom da će ukoliko ne prihvate dobiti otkaz.\n"Na ovim radovima koji u stvari nisu javni, već prinudni, angažovani su, ne znam da li po političkoj liniji, ali samo članovi URS i Demokratske stranke", kaže Siniša Vacev.\n"Otišao sam pod pretnjom svoga direktora zato jer mi je pre toga govorio da sam ja član Demokratske stranke i da za mene tu mesta nema", kaže Veli Milosavljević.\n"Rečeno nam je da moramo da prihvatimo taj posao ili će da dobijemo otkaz", objašnjava Ivica Vukadinović.\nZamenik predsednika opštine Kuršumlija i prvi čovek Srpske napredne stranke u ovom gradu Jovica Đinovic kaže da se radi o dobrovoljnom angažmanu radnika lokalne samouprave na uređenju grada i da se ne radi o osveti prema političkim neistomišjlenicima.\n"Niko jednostavno od tih radnika koji su angažovani na tim poslovima da kaže da je u pitanju osveta zato što su pripadnici neke druge političke opcije", izjavio je Đinović\nSa druge strane, u ovdašnjim opozicionim strankama, Demokratskoj stranci i Ujedinjenim regionima kažu da se radi osveti nove vlasti u opštini koju čini Srpska napredna stranka i Demokratska stranka Srbije. Prvi čovek Ujedinjenih regiona u Kuršumliji Dejan Milošević.\n"Ovo su progoni protiv političkih neistomišljenika, isključivo članova URS i jednim delom Demokratske stranke. Ovo me sve podseća na neki novi Goli otok", kazao je Milošević.\nI dok u opštini demantuju da se radi o prinudnim radovima, novopostavljeni rukovodioc ovih, tzv javnih radova Vučko Savić kaže da je on imenovan za brigadira i da mu svakog jutra iz opštine i javnih preduzeća salju radnike koji tog dana rade na čišćenju grada.\n"Ja sam kao brigadir zadužen da vodim računa o radnicima i alatu. Ovde ko bude poslat za čišćenje grada, da li je on iz Demokratske, Socijalističke, Komunističke ili Fašističke stranke, mene ne interesuje", kaže Savić\nI na samom kraju ove tragikomične priče, radove koje sprovodi brigadir Savić je ovekovečio napisavši stihove o uređenju grada i novom sjaju koji će dobiti.\n"Uključeni su ljudi koji hoće da rade i nešto za život da posade. Da se nešto vidi lepo za okolinu, rodbinu grad i družinu!", stihovi su brigadira Vučka Savića.


Predstavljena knjiga Kraljevina Jugoslavija i SSSR – Vila As\nPredstavljena knjiga Kraljevina Jugoslavija i SSSR\nNa poziv Istoriografskog društva Užica, u petak 8. juna, je predstavljena knjiga Kraljevina Jugoslavija i SSSR (1935-1941) istoričara dr Dragana Petrović koja govori o odnosima Kraljevine Jugoslavije (još u pokušaju da se učvrsti posle ubistva kralja Aleksandra u Marselju 1934.) i SSSRa, zemlje predvodnice svetske revolucije, pod Staljinovom čvrstom rukom. Ovo je prva knjiga trilogije koja se bavi odnosima Jugoslavije i SSSRa, a iz štampe je izašla i druga knjiga koja govori o periodu 1918-1929, dok će sledeće godine javnosti biti predstavljena i treća knjiga koja će se baviti periodom od 1929 do 1935.godine.\nDr Petrović je, na samom početku izneo svoje uverenje o prevelikom naglašavanju događaja od 27. marta i Aprilskog rata 1941. u našoj istorijskoj literaturi, jer je to dovelo do nedovoljnog istraživanja međunarodnih odnosa u periodu između dva svetska rata, u kome je Jugoslavija (posle Versajskog mira značajan činilac u sistemu planirane evropske stabilnosti) vodila bogatu diplomatsku aktivnost. Te aktivnosti, međutim, nije bilo u vezi sa Sovjetskim Savezom, sa kojim su diplomatski odnosi uspostavljeni tek 1940. pred sam rat, pa je tako Kraljevina Jugoslavija priznala SSSR poslednja u Evropi, što je bilo previše kasno da bi imalo ikakav uticaj na buduće događaje.\nA prilika je svakako postojala, jer dok je u vreme pokojnog kralja, inače nepopustljivog neprijatelja boljševizma, nije moglo biti govora o saradnji. Kominterna je dugo u Jugoslaviju predstavljana kao “tamnica naroda” koji stenju pod tiranijom “velikosrpskog hegemona”. Prilike su se promenile dolaskom nacista na vlast u Nemačkoj, a Staljin je naredio promenu politike. Uspon moći Hitlerove Nemačke u kome su se već mogle nazreti priviđenja novog svetskog sukoba, teška i surova industrijalizacija zemlje i stalne čistke partijskog kadra navele su Staljina da odustane od dotadašnjih pokušaja izvoza revolicije, i da krene da u inostranstvu traži saveznike ne po ideološkom, već na osnovu zajedničkog geopolitičkog interesa. Svi članovi Komunističke partije Jugoslavije koji nisu prihvatili (ili prosto nisu mogli da shvate) nove direktive, uklonjeni su sa tipičnom staljinističkom brutalnošću – Među onima koji su shvatili novu politiku bio je Josip Broz.\nMeđutim, uzvratnih poteza nije bilo, jer vlada Milana Stojadinovića, u vreme Namesništva kneza Pavla Karađorđevića, se sve manje oslanjala na do tada najvećeg saveznika – Francusku i počinje približavanje Italiji i Nemačkoj. Za Francusku i SSSR to znači gubitak glavne poluge u balkanskim savezima, tako da dolazi do propasti Male Antante (vojnog saveza Jugoslavije, Rumunije i Čehoslovačke). Raspad ovog odbrambenog saveza je oslabio međunarodnu snagu Čehoslovačke, Rumunije i Jugoslavije. Obaranje Stojadinovićeve vlade 1939.godine je otvorilo prostor za saradnju ali više nije imalo vremena.\nIzložba radova Smilje Šulović u Čigoti


Gorenje MMC1000RL mikser cena, cene Srbija, prodaja Beograd Novi Sad Niš\nGorenje MMC1000RL mikser cene\nGorenje MMC 1000RL - Maksimalna snaga motora 1.000 W na naizmeničnu struju AC Sofrt Start - lagani start motora Bezbedno za pranje u sudomašini za brzo i efikasno čišćenje Tihi rad 3D mešanje za potpuno mešenje... specifikacija\ncena od 23.630,00 do 39.990,00 din | prodavnica (11)\nMaksimalna snaga motora 1,000 W na naizmeničnu struju AC Sofrt Start - lagani start motora Bezbedno za pranje u sudomašini za brzo i efikasno čišćenje Tihi rad 3D mešanje za potpuno mešenje\ncena od 26.574,00 din\nEPonuda nije internet prodavnica već Vam omogućava da brzo i lako nađete Gorenje MMC1000RL mikser po najjeftinijoj ceni. Naš cilj je da kupci budu što bolje informisani o ponudi Gorenje mikser MMC1000RL na tržištu Srbije. Vrlo lako nalazite željeni proizvod za kategoriju Mikseri cene, ne morate da lutate od sajta do sajta za Gorenje Mikseri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje MMC1000RL mikser sa PRODAVCEM. EPonuda ne može da garantuje potpunu tačnost specifikacije i slika za Gorenje MMC1000RL mikser. Pre kupovine, podatke za Gorenje mikser MMC1000RL proverite na sajtu PROIZVOĐAČA.


Lensu Armstrongu oduzete sve pobede\nBiciklistički as Lens Armstrong\nAmerička antidoping agencija oduzeće sve titule Lensu Armstrongu i zabranitii mu da učestvuje u profesionalnim takmičenjima\nAmerička antidoping agencija saopštila je kasno sinoć da će oduzeti titule slavnom biciklisti Lensu Armstrongu, uključujući i pobede na Trkama kroz Francusku, i zabraniti mu da učestvuje u profesionalnim trkama.\nArmstrong je prethodno saopštio da će prestati da pravno osporava optužbe te agencije da je koristio doping, pošto je američki federalni sud odlučio da odbaci njegovu tužbu protiv agencije.\nLens Armstrong je postavio rekord osvajanjem sedam uzastopnih pobeda na takmičenju Tur d Frans od 1999-2005. Bickista je saopštio da “ne postoji nijedan fizički dokaz” koji bi potkrepio optužbe da se dopingovao. On kaže da je bio na raspolaganju za doping testove “24 sata dnevno, i u svim delovima sveta.”\nAmerička antidoping agencija tvrdi da je Armstrong godinama koristio zabranjena sredstva za poboljšavanje takmičarskih sposobnosti. 40-godišnji sportista, koji se penzionisao prošle godine, postao je heroj za mnoge ljude kada je uspeo da savlada rak testisa i osnovao fondaciju za podršku istraživanjima u borbi protiv raka.


Vidljivost obezbeđene lokacije\nPoznavanje položaja drugih mašina na licu mesta može pomoći rukovaocima da izbegnu potencijalno opasne situacije, posebno kada rade na lokaciji sa ograničenom vidljivošću. Obaveštenja o ograničenju brzine dodatno podsećaju rukovaoce da održavaju bezbednu brzinu.\nRukovaoci mogu da prate saobraćaj i tok transporta tokom ciklusa rada što im omogućava da bolje predvide odluke o vožnji i povećaju efikasnost u radu.\nUgrađeni GPS sistem na damperu se koristi za svrhe pozicioniranja, dok priključak telekomunikacije na Volvo Co-Pilot-u omogućava komunikaciju između mašina. Mapa radi besprekorno u kombinaciji sa opcijom Ugrađeni sistem za merenje težine.\nPrikazani su transportni putevi koji pomažu rukovaocima u kretanju oko lokacije.\nZone utovara i istovara\nUnapred definisana područja utovara/istovara mogu se odrediti da bi se pokrenule određene funkcije, na primer, aktiviranje informacija o ugrađenom sistemu za merenje težine prilikom ulaska u određenu zonu.\nOblasti sa jednom trakom\nRukovalac će biti obavešten ako se neka druga mašina približava u okviru unapred definisane deonice sa jednom trakom.\nPodesite ograničenja brzine za lokaciju i/ili određene delove lokacije da biste sprečili prebrzu vožnju.\nPoboljšani podaci, bolji uvidi\nPomoću Mape dobijate sve potrebne izveštaje kao i funkcionalnost u izveštavanju koju očekujete od ugrađenog sistema za merenje težine, i još mnogo toga.\nMapa omogućava da se u izveštaje uključe podaci sa GPS-koordinatama, što znači da možete da merite materijal koji se pomera između koordinati različitih lokacija.